4 Peranti Nokia Kini Rasmi: Nokia 7.2 & 2720 Flip Menjadi Tumpuan Ramai

Fuiyoh~semua pengeluar peranti mudah alih berlumba-lumba mengeluarkan peranti baharu mereka! Hari ini giliran Nokia pula! Sebanyak 4 model baharu telah dirasmikan, antaranya Nokia 7.2 yang telah tampil di IFA 2019 sebelum ini, Nokia 6.2, Nokia 2720 Flip yang cukup klasik dan peranti basic Nokia 110 berharga RM120.

Nokia 7.2 hadir dengan skrin 6.3” PureDisplay, bahagian takuk kecil meletakkan lensa 20MP. Prestasi dalaman peranti ini dikuasakan Snapdragon 660, di bawah sokongan 6GB RAM dan 128GB ROM (microSD sehingga 512GB).

Kamera pada panel belakang juga menggunakan rekaan bulatan, masing-masing diduduki oleh lensa 48MP + 5MP + 8MP yang disokong oleh sensor optik ZEISS. Bateri berkapasiti 3,500mAh dengan sokongan Adaptive Battery yang mana menjanjikan jangka hayat bateri yang lebih panjang.

Peranti ini dikuasakan Android 9 Pie bersama butang Google Assistant, anda boleh pilih dalam 3 warna menarik seperti Charcoal, Cyan Green atau Ice pada harga RM1,299.

Peranti boleh-lipat yang sangat popular sebelum adanya paparan skrin sentuh kini kembali! Nokia 2720 Flip cukup klasik dan ia ditawarkan pada harga RM359!!!

Dari reka bentuk boleh lipat sehingga papan kekunci fizikal, Nokia 2720 Flip tampil unik tambahan adanya paparan kedua yang membolehkan anda membaca notifikasi.

Peranti ini menggunakan KaiOS dan dijana Qualcomm 205 bersama 512MB RAM dan 4GB ROM (microSD sehingga 32GB).

Nokia 6.2 mempunyai rekaan yang semirip Nokia 7.2, ia diletakkan pada kelas pertengahan tetapi tidak kurang hebat spesifikasinya. Dilengkapi paparan Pure Display, skrin 6.3 inci FHD+, Snapdragon 636, 4GB RAM, 128GB ROM yang menyokong microSD sehingga 512GB.

Ia meletakkan kamera 16MP + 5MP + 8MP pada panel belakang, manakala kamera swafoto beresolusi 8MP. Peranti dengan bateri 3,500mAh ini dijual pada harga RM899.


HUAWEI Band 4e Bakal Tiba Di Malaysia!! – Mampu Bertahan Sehingga 21 Hari!

HUAWEi Malaysia mengumumkan bahawa mereka akan melancarkan peranti terbaharunya iaitu HUAWEI Band 4e tidak lama lagi.

Menariknya, peranti HUAWEI Band 4e ini hadir dengan sekirn 0.5″ PMOLED hadir dengan pengesanan degupan jantung dan mod tidur.

Ia turut hadir dengan kapasiti bateri 77mAh dan mampu bertahan 14 hari pagi penggunaan biasa dan 21 hari bagi penggunaan mod siap sedia.

Hadir dengan 2 varian warna iaitu Mineral Red dan Graphite Black. Buat masa ini harga dan tarikh pelancaran peranti belum lagi diketahui. Jadi, sama-sama kita nantikan!!


realme C11 bakal Dilancarkan Pada 30 Jun Ini!!

Buat peminat realme pasti tidak sabar apabila realme Malaysia akan memgumumkan secara rasmi peranti terbaharu mereka yang dikenali sebagai realme C11 pada 30 Jun ini.

Menariknya, peranti ini tampil dengan pemproses MEdiaTek Helio G35 pertama di dunia yang pastinya memberikan prestasi yang mengagumkan.

Ia dijadualkan bakal berlangsung pada selasa minggu hadapan jam 11 pagi di Laman Facebook realme Malaysia. Jadi, sama-sama kita nantikan!!


Facebook Akan Memberitahu Jika Gambar Anda Diguna Pakai Oleh Pengguna Lain

Facebook baru-baru ini memperkenalkan beberapa ciri baru kepada penggunanya. Syarikat ini berpendapat pengenalan ini mungkin akan membantu pengguna untuk lebih berasa selamat di dalam media sosial terutamanya mengenai identiti.

Apa yang Facebook lakukan pada kali ini ialah pengguna seperti anda kini boleh mengetahui jika individu lain memuat naik gambar mengandungi wajah anda tanpa di-tag. Facebook juga mengatakan, anda juga akan diberi kawalan akses sama ada untuk di-tag, tinggal tanpa di-tag, atau terus berhubung dengan individu tersebut.

Selain daripada itu, pada masa akan datang Facebook juga akan menambah ciri baru di mana pengguna akan diberitahu jika gambar mereka digunakan pakai pada gambar profil akaun lain. Ciri ini juga dikatakan akan mengurangkan identiti palsu di laman Facebook.

Facebook akan memperkenalkan ciri-ciri ini kepada pengguna seluruh dunia kecuali Eropah dan Kanada atas sebab penawaran teknologi pengecaman wajah.

Sumber


Moto Z Play Menerima Kemas Kini Android 7.1.1 Nougat

Sebelum kemunculan Android O tidak lama lagi, banyak pengeluar sedang giat menyediakan kemas kini terbaru untuk peranti semasa mereka. Kali ini, model Moto Z Play pula menerima kemas kini Androird 7.1.1 Nougat iaitu pertama dalam telefon pintar Motorola selain OnePlus 3/3T dan juga Nextbit Robin .

Apa yang boleh didapati pada Android Nougat di Moto Z Play ialah:-

Perlu diingatkan juga ada di antara ciri seperti gesture pengimbas cap jari tidak disediakan pada Moto Z Play dalam kemas kini ini.


Aplikasi Terbaru ‘OnePlus Gallery’ Kini Tersedia Untuk Peranti OnePlus 2

Kemunculan jenama OnePlus telah memperlihatkan sambutan yang sangat positif di kalangan pengguna smartphone di pasaran apabila jenama ini telah memberikan impak yang baik walaupun baru dua tahun diperkenalkan di pasaran. Baru-baru ini OnePlus nampaknya telah hadir dengan satu berita gembira untuk pemilik OnePlus 2 apabila satu aplikasi terbaru yang dibangunkan eksklusif untuk model tersebut telah diperkenalkan iaitu ‘OnePlus Gallery’.

Aplikasi yang boleh dimuat turun secara percuma oleh pemilik OnePlus 2 ini bukan sahaja menampilkan antaramuka galeri yang lebih ringkas, tetapi ia juga turut dilengkapi dengan alatan suntingan pra-pasang di dalamnya. Buat masa ini OnePlus Gallery sudahpun boleh didapati di Google Play Store dan ianya hanya boleh dimuat turun terus ke OnePlus 2. Menurut OnePlus, pihaknya akan mendedahkan berita berkaitan kesesuaian sokongan aplikasi OnePlus Gallery ini untuk model lain keluarannya pada masa akan datang.


Nokia 9.2 PureView Mungkin Dihadirkan Dengan Kamera hadapan Di Bawah Skrin?

Anda mungkin sudah bosan dengan skrin bertakuk atau berlubang, dan kini trend kamera di bawah skrin. Menariknya 9.2 PureView dikatakan bakal tampil dengan kamera hadapan di bawah skrin.

Nokia 9.2 PureView berkemungkinan akan diperkenalkan dan berkemungkinan ia disertakan dengan Snapdragon 865.

Jadi sama-sama kita nantikan kesahihannya.

Artikel Berkaitan:


ASUS ROG Phone 3 Bakal Dilancar Julai Ini!!

Teka teki tarikh pelancaran ROG Phone 3 kini semakin hampir apabila terdedah satu poster yang memperlihatkan maklumat mengenai pelancaran peranti ini yang bakal berlangsung pada Julai ini.

Maklumat ini tertedah di laman sesawang Weibo. Walaubagaimanapun, tarikh tepat pelancarannya masih belum lagi didedahkan.

Pasti ramai yang sudah teruja! Jadi sama-sama kita nantikan!!.


Honor 6X Menerima Kemas Kini EMUI 5.0

Berita baik buat pengguna telefon pintar Honor 6X!

Honor telah mula mengeluarkan kemas kini terbaru EMUI 5.0 kepada semua peranti Honor 6X di Malaysia. Kemas kini ini akan didatangkan dengan kemas kini Android 7.0 Nougat terbaru lantas memberikan pengalaman yang lebih hebat dan cekap kepada pengguna.

Papan antaramuka terbaru yang dibawakan oleh EMUI 5.0 ini lebih mesra pengguna dengan ciri utama yang diketengahkan, iaitu pembelajaran mesin yang berupaya mengenalpasti tabiat pengguna semasa menggunakan aplikasi atau aktiviti yang selalu dilakukan dan dapat mengoptimumkan pemprosesan agar lebih efisyen dan lancar.

Pengguna boleh mula memuat turun kemas kini terbaru ini di bahagian Settings > Settings Updates. Pengguna digalakkan menggunakan sambungan Wi-Fi yang stabil bagi mengelakkan aktiviti memuat turun lancar tanpa sebarang sekatan.


Top 10 Peranti Flagship Terbaik 2019!!

Kita baru sahaja memasuki tahun 2020 dan 2019 masih lagi dalam ingatan kita. Justeru, kami nak ‘throwback’ sedikit peranti flagship terbaik untuk tahun 2019!! Yang mana satu menjadi idaman korang???

Jenama peranti Apple pastinya terkenal dengan penghasilkan peranti flagship terbaik. Sentiasa memberikan yang terbaik kepada pengguna. Bagi iPhone 11 pro ini, ia tampil dengan sedikit kelainan dari segi rekaan khususnya dari susunan kamera yang membuatkan ramai yang terkejut. Spesifikasi dalaman peranti ini pastinya tidak mengecewakan apabila tampil dengan spesifikasi yang menakjubkan.

⚡ 6.5 Super Retina XDR display
⚡ A13 Bionic chip
⚡ 6GB RAM
⚡ ROM: 64GB /256GB/512GB
⚡ Kamera Belakang: 12MP + 12MP + 12MP
⚡ Kamera Hadapan:
⚡ 3500mAh (18W Super Fast Charge)
⚡ Gold, Space Grey, Silver & Midnight Green
⚡ Harga: Bermula Dari RM5299

Peranti yang seringkali diperkatakan pada tahun 2019, HUAWEI Mate 30 Pro pastinya meninggalkan impak yang besar dalam dunia gajet. Abaikan segala desas-desus yang melanda, tetapi kita lihat keupayaan peranti ini tidak dapat dinafikan antara yang terbaik dipasaran. Rekaan yang begitu seksi khusus di bahagian kamera dan spesifikasi dalaman yang sangat baik membuatkan ia berbaloi untuk dimiliki!

🔥 6.53 OLED
🔥 HUAWEI Kirin 990
🔥 8GB RAM
🔥 256GB ROM
🔥 Kamera Belakang: 40MP + 40MP + 8MP + 3D Depth Sensing Camera
🔥 Kamera Hadapan: 32MP
🔥 4,500 mAh (HUAWEI SuperCharge 40W)
🔥 Space Silver & Black
🔥 Harga: Bermula dari RM3899

Satu lagi pesaing kepada jenama Apple, Samsung yang pastinya tidak mahu kalah dalam menyajikan peranti terbaik kepada pengguna. Jadi dengan keupayaan Samsung Galaxy Note 10+ ini membuatkan korang terkesima dengan kehebatan daripada segi dalamannya. Itu belum kita perkatakan lagi tentang reka bentuk yang rare peranti ini!! Terliur ooo!

🔆 6.8″ Dynamic AMOLED
🔆 Exynos 9825
🔆 12GB RAM
🔆 256GB / 512GB ROM
🔆 Kamera Belakang: 12MP + 12MP + 16MP + 3D ToF
🔆 Kamera Hadapan: 10MP
🔆 4300mAh (45W Super Fast Charge
🔆 Aura Black, Aura White & Aura Glow
🔆 Harga: Bermula dari RM4199

1 lagi peranti dari HUAWEI yang mendapat tempat dalam 10 telefon flagship terbaik adalah HUAWEI P30 Pro. Terkenal dengan keupayaan kameranya yang mampu Zoom dengan sangat jauh dan kualiti yang nyata memukau membuatkan ia berbaloi untuk korang beli. Ditambah dengan kehebatan spesifikasi dalaman yang boleh membuatkan korang tak senang duduk untuk memilikinya!

⭐ 6.47 OLED
⭐ HUAWEI Kirin 980
⭐ 8GB RAM
⭐ 256GB / 512GB ROM
⭐ Kamera Belakang: 40MP + 20MP + 8MP + 3D ToF
⭐ Kamera Hadapan: 32MP
⭐ 4200mAh (HUAWEI Super Charge 40W)
⭐ Mystic Blue, Misty Lavender, Amber Sunrise, Breathing Crystal, & AuroraBlack
⭐ Harga: Bermula dari RM2999

Seperti berlumba-lumba Samsung dan HUAWEI ini dalam menghasilkan peranti Flagship terbaik. 1 lagi peranti Samsung yang berada di dalam senarai ini adalam Samsung Galaxy S10+. Peranti ini korang mesti dah boleh agak dah akan berada dalam peranti flagship terbaik 2019 kerana keupayaan yang tidak dapat disangkal lagi. Sangat power!!! Tak boleh nak cakap apa dah!

🌈 6.4″ QHD+
🌈 Exynos 9820
🌈 8GB RAM
🌈 128GB / 512GB ROM
🌈 Kamera Belakang: 12MP + 16MP + 12MP
🌈 Kamera Hadapan: 10MP + 8MP
🌈 4100mAh (Pengecasan Pantas 18W
🌈 Prism White, Prism Black, Prism Green, Ceramic Black & Ceramic White
🌈 Harga: Bermula dari RM3699

Wah jenama peranti gaming yang terbaik, ASUS ROG Phone II turut tersenarai dalam peranti flagship terbaik bagi tahun 2019!!! Keupayaan gaming yang tiada bandingan ditambah dengan keupayaan dalaman peranti ini membuatkan ia layak berada sebaris dengan peranti flagship yang lain. Kamera peranti ini pun sangat cantik tau!!!

⚡ 6.59″ AMOLED
⚡ Qualcomm Snapdragon 855 Plus
⚡ Qualcomm Adreno 640
⚡ 12GB RAM + ROM sehingga 1TB
⚡  Kamera Belakang: 48MP + 13MP
⚡ Kamera Hadapan: 24MP
⚡ 6000mAh(Quick Charge 4.0)
⚡ Harga: Bermula dari RM3499

Pasti ramai yang teruja apabila peranti OnePlus 7T Pro turut tersenarai sebagai peranti Flagship terbaik bagi tahun 2019. Rekaan yang sangat seksi membuatkan korang akan terliur kalau melihatnya. Kualiti kameranya yang dipaparkan sangat baik. Spesifikasi dalaman juga memang terbaik!!

🔥 6.67″ QHD+
🔥 Qualcomm Snapdragon 855
🔥 Adreno 640
🔥 6GB / 8GB / 12GB RAM + 128GB / 256GB ROM
🔥 Kamera Belakang: 48MP + 8MP + 16MP
🔥 Kamera Hadapan: 16MP
🔥 4,000 mAh (pengecasan pantas Warp Charge 30W)
🔥 Harga: Bermula dari RM2999

1 lagi peranti gaming yang berjaya mencuri slot dalam senarai ini adalah Black Shark 2 Pro. Rekaan yang sangat futuristik ditambah dengan keupayaan dalaman yang mengagumkan pasti berbaloi untuk dilimiki. Nak main game pastinya membuatkan ia berbaloi untuk dimiliki!

🔆 6.39″ AMOLED
🔆 Qualcomm Snapdragon 855+
🔆 Adreno 640
🔆 8GB/12GB RAM + 128GB/256GB ROM
🔆 Kamera Belakang: 48MP + 12MP
🔆 Kamera Hadapan: 20MP
🔆 4000mAh(Quick Charge 3.0)
🔆 Harga: Bermula dari RM2499

Peranti dari Google pun tak nak kalah tau guys apabila berjaya meloloskan perantinya di dalam senarai ini. Peranti ini sememangnya hebat dari segi kamera dan keuapayaan dalaman yang memukau. Cuma baterinya sedikit kecil berbanding peranti yang lain.

⭐ 6.3″ QHD+
⭐ Qualcomm Snapdragon 855
⭐ 6GB RAM
⭐ 64GB / 128GB ROM
⭐ Kamera Belakang: 12MP + 16MP
⭐ Kamera Hadapan: 12MP
⭐ 3700mAh
⭐ Harga Bermula dari RM3999

Peranti dariapada HONOR ini melengkapi senarai peranti Flagship terbaik bagi tahun 2019. HONOR View20 menampilkan rupa yang menawan, malah dilengkapi pelbagai ciri hebat yang mampu mengubah dunia telefon pintar.

🌈 6.4″ FHD+
🌈 HUAWEI Kirin 980
🌈 6GB / 8GB RAM
🌈 128GB / 256GB ROM
🌈 Kamera Belakang: 48MP + 3D ToF
🌈 Kamera Hadapan: 25MP
🌈 4000mAh (SuperCharge 22.5W)
🌈 Saphire Blue, Phantom Blue & Midnight Black
🌈 Harga: Bermula dari RM1499

Tak boleh nak cakap apa dah, tahun 2019 memperlihatkan tahun kemunculan peranti flagship yang terbaik dari pelbagai aspek. Tidak sabar rasanya untuk melihat apa yang ditawarkan pada tahun 2020!!!

Artikel Berkaitan:


Dapatkan Siri Huawei MateBook Dengan Potongan Sehingga RM587 & Barangan Bernilai RM1,000

Selain promosi untuk siri ‘Nova’, Huawei turut menawarkan promosi hebat bagi siri Huawei MateBook sempena 11.11 ini. Apa yang ditawarkan oleh kedai atas talian Huawei adalah potongan harga sehingga RM587.

Bermula 8 hingga 10 November 2018, Huawei ada menawarkan baucar untuk ditebus pada 11.11 nanti.

Selain itu, Huawei turut menambah diskaun sebanyak 5% dan memberi barangan percuma barangan bernilai sehingga RM1,000 termasuk langganan percuma Microsoft Office Home 365. Harga yang ditawarkan adalah seperti berikut:

Kepada yang berminat, anda boleh layari kedai atas talian Huawei.


[Khabar Angin] Peranti Android Oreo (Edisi Go) Dengan Harga RM125 Akan Mula Dijual Di India Mulai Januari Ini

Menurut laporan yang telah dikeluarkan oleh Factor Daily, pembangun platform Android iaitu Google dikatakan telah menjalinkan kerjasama dengan beberapa pembuat telefon pintar di India dalam usaha untuk melancarkan peranti Android Go yang berasaskan Android 8.0 Oreo. Berdasarkan maklumat yang dikongsikan itu, Micromax dikatakan akan tampil dengan peranti Android Oreo Go pada harga Rs 2,000 (kira-kira RM125) mulai Januari ini.

Melalui sumber yang rapat dengan syarikat itu, peranti terbaru keluaran Micromax itu dipercayai akan dilancarkan secara rasmi sekitar Hari Republik di negara itu yang akan berlangsung pada 26 Januari 2018 nanti. Malah lebih banyak pembuat telefon pintar di India akan turut melancarkan peranti Android Oreo Go keluaran mereka beberapa minggu selepas itu.

Sebagai rujukan pembaca, Android Go merupakan platform mudah alih yang disasarkan untuk telefon pintar kelas permulaan dengan sokongan memori RAM kurang dari 1GB. Lebih menariknya, ia mampu menerima kemas kini terbaru dari Google yang telah dioptimumkan untuk kesesuaian spesifikasi peranti kelas permulaan.


OnePlus Menghasilkan Casing iPhone

Kini OnePlus bukan sahaja menghasilkan aksesori bagi peranti mereka, malah syarikat itu turut serta dalam penghasilan casing bagi peranti iPhone 6 dan 6S. Casing yang mempunyai kemasan sandstone ini dihasilkan dari bahan polikarbonat yang tahan lasak di samping memberikan permukaan mudah cengkam. Selain itu, dengan setiap pembelian casing ini, anda akan menerima jemputan untuk mendapatkan peranti edisi terhad OnePlus X Ceramic. Harga bagi sebuah unit casing adalah USD 19.99 (RM 84.23).


realme Ungguli Top 1 Best-Selling Smart Scale Bagi  2020!!!!

Pada Shopee 10.10 tempoh hari, realme telah dianugerahkan Top 1 Best-Selling Smart Scale as of 2020 (1 Jan – 10 Oct) yang mana telah mereka telah menjual lebih dari 1000 unit dalam masa 24 jam. Mereka juga mengungguli Top 2 Health Care category (first entry).

Rakyat Malaysia kini boleh menjejak tahap kesihatan dengan realme Smart Scale kerana ia hadir dengan Bio-impedance Analysis (BIA) sensor yang boleh mengira lemak badan, otot dan menimbang berat yang ringan.

Bagi mendapatkan maklumat lanjut, anda boleh melayari laman sesawang Facebook page dan Instagram @realmemalaysia.


Permainan Budak 80~90an – Tamagotchi Bakal Tampil Bersama Pokemon Pada Jan 2019!

Zaman yang tiada permainan mudah alih seperti PUBG Mobile atau MOL, apa yang budak 80~90an main ya? Tentunya Tamagotchi!

Apa itu? Tak pernah dengar pun? Tamagotchi adalah alat permainan digital yang membolehkan anda menjaga haiwan perliharaan, memberi makan, minum, mandi, bermain dan merawat ketika sakit.

Sejak peranti pintar dan permainan mudah alih berkembang pesat, alat permainan ini telah pun semakin diabaikan. Namun kini ada berita baik buat anda yang rindukan permainan ini. Ia bakal tampil semula pada Jan 2019 dengan kolaborasi dengan Pokemon!

Tiga jenis Pokemon iaitu Pikachu, Charmander dan Eevee akan hadir dalam Tamagotchi dan ia hanya dipasarkan untuk pasaran Jepun pada harga ¥2,300 (kira-kira RM86). Adakah ia akan memasuki pasaran Malaysia? Masih tidak diketahui lagi.

_________________________________________


Sertai Yuna Dalam #GroovesWithU – Layan Dendangan Lagu Raya & Lagu Melayu Iknoniknya

Artis Malaysia bertaraf antarabangsa, Yuna bakal tampil merancakkan acara kemuncak #GroovesWithU yang bakal menampilkan persembahan Raya Special. Para penonton bukan sahaja berpeluang menyaksikan Yuna mendendang lagu-lagu Aidilfitri kegemarannya malah akan dihiburkan dengan lagu-lagu Melayu paling ikonik. Acara khas ini akan disiarkan pada 30 Mei 2020, jam 8.30 malam menerusi akaun YouTube U Mobile (www.youtube.com/umobile).

Untuk menjadikan persembahan ini lebih bermakna, Yuna akan menderma sebahagian daripada yuran persembahannya kepada The Lost Food Project dan KITA Fund, iaitu dua organisasi kebajikan yang sedang membantu komuniti yang terkesan dengan pandemik COVID-19.

#GroovesWithU adalah sebahagian daripada kempen #RayaWithU U Mobile yang bertujuan menyuntik semangat menyumbang dan aura positif, di samping menyokong perniagaan dan bakat tempatan. #GroovesWithU Raya Special  yang menampilkan Yuna, SonaOne, Pastel Lite dan Bil Musa akan disiarkan secara percuma mulai 30 Mei 2020, jam 8.30 malam menerusi www.youtube.com/umobile. Maklumat lanjut boleh didapati di www.instagram.com/myumobile


Prestasi Cip A11 Iphone X Jauh Lebih Baik Berbanding Peranti Android Yang Lain

Minggu lepas kita telah melihat peranti iPhone terbaru dilancarkan secara rasmi. iPhone yang diperkenal menawarkan beberapa ciri menarik seperti kamera yang dipertingkat, sensor pengimbas wajah 3D, pengecasan pantas, dan cip pemproses tercanggih Apple iaitu A11 Bionic.

Melalui satu ujian GeekBench yang dilakukan, ternyata cip keluaran Apple terbaru ini jauh lebih baik berbanding cip-cip lain di luar sana. Sebelum ini, Samsung Galaxy Note 8 berada di tempat pertama dalam senarai telefon pintar berprestasi tinggi. Namun, selepas kemunculan iPhone X ia dikatakan telah membungkus peranti-peranti Android yang lain dengan jurang skor yang banyak.

Skor pada ujian single-core kini hampir dua kali ganda lebih baik berbanding A10 Fusion selain 40% lebih tinggi daripada Snapdragon 835/Exynos 8895 di Galaxy Note 8. Menariknya, A11 Bionic juga menjadi cip pertama keluaran Apple yang menduduki kedudukan tertinggi dalam ujian multi-core.

Apple A11 Bionic diterajui oleh pemproses enam-teras, dua daripadanya berkuasa tinggi dan empat selebihnya berkuasa efisyen. Apa yang menjadi kelebihan pada cip terbaru ini, ia boleh beroperasi keenam-enam teras sekaligus – tetapi tidak pada A10 fusion. Di samping itu, iPhone X masih lagi mengekalkan memori RAM sebanyak 3GB sama seperti model tahun lepas.

Walaubagaimanapun, kita tunggu sahaja sehingga cip Kirin 970 diperkenalkan Oktober kelak. Mampukah Kirin memintas kedudukan A11 Bionic sekarang ini?


Reviu Eksklusif: Samsung Galaxy Tab S3, S Pen Diperbaharui….

HARGA: RM2,999

Samsung kini telah menawarkan Galaxy Tab S3 di seluruh Malaysia, tablet bersaiz 9.7 inci dengan ciri premium ini didatangkan bersama rekaan S pen yang telah dinaik taraf supaya pengalaman menulis seperti memegang sebuah pen dakwat sebenar. Hari ini, para pengguna lebih tertumpu pada tablet untuk melakukan kerja dan aktiviti harian daripada membuka komputer riba yang berat. Reka bentuk pada tablet terbaru Samsung ini lebih mudah dibawa ke mana-mana dengan rekaan luar yang lebih premium menggunakan bingkai aluminium dan panel gelas tahan lasak.

Paparan pada skrin yang besar ini masih lagi memberi kepadatan piksel yang tinggi dengan 2048 x 1536 Super AMOLED bersama sokongan HDR menghasilkan warna yang jitu.

Apa yang istimewanya rekaan Galaxy Tab S3, panel belakangnya diperbuat menggunakan kaca buat pertama kalinya. Ia secara tidak langsung memperlihatkan nilai premium yang ada pada model ini.

Sistem keselamatan pula, Samsung menyediakan pengesahan biometrik untuk log masuk yang terletak pada butang Home.

Kami sememangnya agak mengagumi kepantasan sensor ini kerana anda boleh terus mengaktifkan paparan skrin apabila peranti dalam mod sleep. Malah sentuhan selama beberapa saat pada sensor ini juga membolehkan skrin dimatikan.

Model terbaru ini didatangkan sekali dengan sebuah S Pen yang tiada pada model sebelumnya. Ia telah dinaik taraf tahap sensitivitinya kepada 4,096 level selain tahap ketajaman ditingkatkan kepada 0.7mm.

Bukan itu sahaja, fungsi S Note turut diperbaharui dengan menyediakan beberapa fungsi baru, di mana kesemua nota, memo, imej yang dipilih menggunakan S Pen akan disimpan di dalam aplikasi Samsung Notes.

Pengalaman berhiburan kini lebih menyeronokkan dengan kehadiran empat buah speaker yang terletak dua di bahagian atas dan dua di bahagian bawah.

Lebih istimewa, ia telah ditala oleh AKG dari Harman pertama dihasilkan untuk tablet yang sememangnya mampu menghasilkan audio berkualiti tinggi serta kedengaran lebih lantang dan jernih.

Tidak seperti kebanyakan tablet yang ada di pasaran hari ini, Samsung hadir dengan fungsi penggambaran yang sangat memuaskan, di mana kamera utama dipertingkatkan kepada 12 Megapiksel berbanding 8 Megapiksel sebelum ini serta hadir dengan sokongan LED flash.

Manakala kamera hadapan pula beresolusi 5 Megapiksel turut menyokong mod Beautification yang boleh dilaraskan mengikut kehendak pengguna sendiri.

Paparan skrin yang besar sememangnya memberi kepuasan kepada pengguna untuk bermain permainan mudah alih di dalam tablet ini. Lebih menyeronokkan, Samsung Galaxy Tab S3 menyokong Vulkan API yang menyalurkan grafik lebih baik dan berasa lebih lancar. Jadi, tidak menjadi masalah kepada penggemar permainan mudah alih untuk bermain permainan HD di dalam tablet ini tidak kira di mana sahaja berada.

Kepada yang bercadang untuk membeli tablet, perkara utama yang sering dilakukan oleh pengguna sudah tentunya dengan membandingkan beberapa model yang dijual pada harga setanding mahupun lebih murah di pasaran. Jadi bagi membantu pengguna diluar sana untuk membuat keputusan, kami telah membandingkan Samsung Galaxy Tab S3 dengan dua model lain yang mempertaruhkan fungsi seakan sama iaitu Apple iPad Pro 9.7″ dan juga ASUS ZenPad 3S 10.

PENDAPAT KAMI…
Tidak dinafikan lagi bahawa keupayaan prestasi pemproses Qualcomm Snapdragon 820 yang disokong oleh Samsung Galaxy Tab S3 dianggap agak baik secara keseluruhannya dan setanding jika dibandingkan dengan pesaingnya yang lain di pasaran. Apa yang pasti, sokongan pemproses ini menjanjikan penggunaan tenaga yang lebih efisien dan sesuai untuk anda yang gemarkan permainan mudah alih.

ZON UJIAN 3 : PENGECASAN PANTAS
Walaupun hanya dibekalkan dengan bateri berkapasiti 6000mAh, Samsung Galaxy Tab S3 telah dilengkapi dengan teknologi Power saving. Fungsi ini mampu menjimatkan bateri tablet ini dan masa penggunaan yang agak panjang berbanding dengan penggunaan biasa. Lebih menariknya, masa mengecas juga terasa jauh lebih pantas dengan adanya sokongan pengecas pantas yang dikenali sebagai Fast Charging  yang mampu mengecas dari 5% hingga 100% dalam masa kurang daripada 3 jam sahaja.

Samsung Galaxy Tab S3 mula dicas apabila bateri hanya tinggal 5%.
Selepas 30 minit dicas, peratusan bateri naik sebanyak 27%.
Selepas 60 minit dicas, peratusan bateri naik sebanyak 50%.
Masa yang diambil untuk mengecas penuh Samsung Galaxy Tab S3 berkapasiti 6000mAh adalah 2 jam 35 minit.

AKSESORI
Samsung Galaxy Tab S3 Cover   Ι   Harga: RM 199
Hadir dengan tiga pilihan warna iaitu hitam, mint dan putih.
Samsung juga telah menyediakan casing untuk tablet ini yang diberi nama Samsung Galaxy Tab S3 Cover. Apa yang menariknya, ia menampilkan rekaan nipis dan ringan dengan kemasan matte yang lembut bagi menyerlahkan lagi gaya si pemakainya.
Menampilkan rekaan nipis berukuran 170 x 238 x 11.36mm dan seberat 229.6g
Selain dapat melindungi tablet anda ketika jatuh dengan pelindungan yang tersedia, casing ini turut dapat dijadikan sebagai stand dengan melipat pada panel belakang (seperti gambar yang ditunjukkan).
Diperbuat daripada bahan Matte yang kelihatan bergaya
Menawarkan dua pilihan mod untuk stand iaitu Touch Mode dan Viewing Mode.

HASIL GAMBAR
Indoor
Makanan
Malam
Outdoor

KOMEN

Kepada mereka yang mencari sebuah tablet hebat dengan pelbagai fungsi menarik, Samsung Galaxy Tab S3 adalah pilihan yang tepat! Walaupun menawarkan harga yang agak tinggi iaitu mencecah RM3,000, namun ia adalah sebuah tablet berkuasa!
Istimewanya, ia dilengkapi dengan sebuah S Pen yang tiada pada model sebelum ini. S Pen yang disediakan bukanlah S Pen biasa-biasa kerana telah dinaik taraf tahap sensitivitinya kepada 4,096 level selain tahap ketajaman ditingkatkan kepada 0.7mm. Bukan itu sahaja, fungsi S Note turut diperbaharui dengan menyediakan beberapa fungsi baru.
Menampilkan rekaan lebih kompak dan nipis dengan ketebalan hanya 6mm sahaja, peranti ini sesuai untuk mereka yang ingin menyambung kerja pejabat di rumah kerana menyediakan beberapa aplikasi seperti Microsoft Apps (Word, Excel, PowerPoint, OneNote), S Note, Scrapbook, Smart Manager dan pelbagai lagi.
Namun begitu, terdapat beberapa kelemahan tablet ini yang dapat dilihat. Ketiadaan tempat untuk meletakkan S Pen agak mengecewakan kerana ia membolehkan S Pen hilang. Bukan itu sahaja, Tablet ini juga tidak menyokong pengiktirafan tahan lasak yang menjadi tren pada hari ini.


Maxeon Solar Technologies Mengalu-alukan Pelantikan Mark Babcock sebagai Ketua Pegawai Hasil

Peneraju Industri Solar Bergabung untuk Meningkatkan Pertumbuhan Antarabangsa dan Memperkukuhkan Penglibatan Rakan Kongsi dan Pelanggan di Dunia

SINGAPURA, 18 Disember 2020 /PRNewswire/ — Maxeon Solar Technologies, Ltd. (NASDAQ:MAXN), peneraju global dalam inovasi solar, hari ini mengumumkan penambahan strategik kepada pasukan pengurusan eksekutifnya apabila Mark Babcock menyertai syarikat sebagai Ketua Pegawai Hasil (CRO), berkuat kuasa serta-merta.

Babcock yang melapor kepada Ketua Pegawai Eksekutif Jeff Waters, akan bertanggungjawab terhadap semua proses bagi menjanakan hasil, mempercepatkan strategi pengembangan syarikat dan pertumbuhan antarabangsa serta memberikan pengalaman terbaik kepada rakan pemasangan, pengedar dan pelanggan di seluruh dunia. Beliau juga akan bertanggungjawab untuk mengenal pasti peluang kepada hasil baharu dan merintis pasaran baharu untuk syarikat. Dalam tugasnya, Babcock akan mengetuai semua fungsi dan strategi pemasaran.

“Kami merasa gembira apabila Mark yang merupakan seorang veteran dalam industri dan berkaliber, menyertai pasukan kepemimpinan kami,” kata Jeff Waters, Ketua Pegawai Eksekutif Maxeon Solar Technologies. “Mark membawa bersama pengalaman luas dalam pengurusan pasukan berprestasi tinggi antarabangsa dan pembangunan saluran penjualan untuk mendorong pertumbuhan yang lestari. Kemahirannya yang telah terbukti dan pengetahuannya tentang industri solar yang mendalam akan membantu Maxeon terus mencapai matlamat pertumbuhan global kami.”

Kerjaya pengurusan Babcock merangkumi lebih dari dua dekad dengan 15 tahun pengalaman di peringkat Naib Presiden. Sebelum menyertai Maxeon Solar Technologies, beliau memegang jawatan sebagai Pengurusan Rakan Kongsi di Eurogility, sebuah firma perunding kemasukan pasaran. Sebelum itu, Babcock memegang jawatan kanan dalam perniagaan penjanaan teragih solar iaitu Flex, SunEdison dan SunPower, serta beliau mempunyai tanggungjawab serantau dan global. Beliau juga menjalankan peranan pengurusan di Carrier Corporation serta Kebakaran dan Keselamatan, United Technologies. Babcock memulakan kerjayanya di NationsBank (sekarang dikenali sebagai Bank of America).

“Saya teruja untuk menyertai Maxeon pada tahap penting ini dalam evolusinya sebagai sebuah syarikat bebas dan bekerjasama dengan pasukan yang bersemangat untuk melaksanakan strategi kami bagi mengembangkan perniagaan yang sedia ada di lebih 100 buah negara sambil berkembang ke pasaran berpotensi tinggi baharu,” ulas Babcock. “Saya berharap dapat membantu untuk mencapai matlamat menarik Maxeon dengan membolehkan pelanggan kami di seluruh dunia dalam Powering Positive Change.”

Pelantikan ini berlaku pada masa pertumbuhan dan pengembangan untuk Maxeon. Pada bulan Ogos, syarikat itu telah menjadi entiti awam yang bebas, terasing dari SunPower Corporation dan disenaraikan di NASDAQ. Babcock akan menyertai pasukan Maxeon yang sedang berkembang di Ibu Pejabat di Singapura.

Dengan penyertaan Mark Babcock ke syarikat itu, Jim Dawe, Naib Presiden Penjualan dan Pemasaran Global SunPower Corporation, akan melakukan peralihan tugasnya kepada Mark pada sepanjang baki tahun ini.

Untuk maklumat lanjut mengenai pasukan kepemimpinan penuh Maxeon, sila klik di sini.

Tentang Maxeon Solar TechnologiesMaxeon Solar Technologies (NASDAQ:MAXN) ialah Powering Positive Change™ (Memperkasakan Perubahan Positif). Maxeon yang beribu pejabat di Singapura, ialah syarikat yang mereka bentuk, mengeluarkan dan menjual panel solar jenama SunPower® di lebih daripada 100 buah negara, yang mengendalikan jenama SunPower di seluruh dunia kecuali Amerika Syarikat dan Kanada. Syarikat ini merupakan peneraju dalam inovasi solar dengan akses kepada lebih 900 paten dan dua barisan produk panel solar yang terbaik. Dengan operasi di Afrika, Asia, Oceania, Eropah dan Mexico, produk Maxeon merangkumi pasaran loji tenaga solar dan atap global melalui rangkaian dengan lebih daripada 1,100 rakan kongsi dan pengedar yang dipercayai. Sebagai perintis dalam pembuatan solar yang lestari, Maxeon memanfaatkan sejarah 35 tahun dalam industri solar dan menerima banyak anugerah untuk teknologinya. Untuk maklumat lanjut tentang cara Maxeon melaksanakan motonya Powering Positive Change™ sila lawati kami di www.maxeon.com, di LinkedIn dan di Twitter @maxeonsolar.

Pernyataan Berpandangan Ke Hadapan Siaran akhbar ini mengandungi pernyataan berpandangan ke hadapan dalam pengertian Akta Pembaharuan Litigasi Sekuriti Swasta 1995, termasuk, tetapi tidak terbatas pada, pernyataan tentang masa dan jangkaan syarikat untuk berjaya dalam strategi pengembangannya di pasaran yang sedia ada dan yang baharu. Pernyataan berpandangan ke hadapan ini berdasarkan pada andaian, jangkaan dan kepercayaan masa kini dan melibatkan risiko dan ketidakpastian yang boleh menyebabkan hasil, prestasi atau pencapaian berbeza secara material daripada yang dinyatakan atau tersirat dalam pernyataan berpandangan ke hadapan ini.  Perbincangan terperinci tentang faktor-faktor ini dan risiko lain yang mempengaruhi perniagaan kami termasuk dalam pemfailan yang kami buat dengan SEC dari masa ke semasa, termasuk Borang 20-F kami, yang disahkan oleh SEC berkuat kuasa pada 4 Ogos 2020, di bawah tajuk khusus “Item 3.D. Risk Factors.” Salinan fail ini boleh didapati dalam talian daripada SEC atau pada Seksyen Kewangan & Pemfailan pada laman web Perhubungan Pelabur kami di www.maxeon.com/financials-filings/sec-filings. Semua pernyataan berpandangan ke hadapan dalam siaran akhbar ini adalah berdasarkan maklumat yang ada pada masa ini dan kami tidak berkewajipan untuk mengemas kini pernyataan berpandangan ke hadapan ini berdasarkan maklumat baharu atau peristiwa masa depan.

© 2020 Maxeon Solar Technologies, Ltd. Hak Cipta Terpelihara. MAXEON ialah tanda dagangan berdaftar bagi Maxeon Solar Technologies, Ltd. Sila layari www.maxeon.com/trademarks untuk maklumat lanjut.

Gambar – https://ering.com.my/wp-content/uploads/2020/12/maxeon-solar-technologies-mengalu-alukan-pelantikan-mark-babcock-sebagai-ketua-pegawai-hasil.jpg

Source: Maxeon Solar Technologies, Ltd.

Keywords: Alternative Energies Computer/Electronics Environmental Products & Services Oil/Energy Utilities Personnel announcements

Source: PRNEWSWIRE


Percuma! Pek Ikon Premium Khas Android Anda!

Siapa yang tidak suka kalau diberi secara percuma kan, jadi kami sediakan lagi senarai pek ikon premium yang boleh dimuat turun tanpa perlu membayar satu sen pun!!!

Pek ikon ini dapat memberikan peranti anda kelihatan lebih segar dan ia juga dipaparkan dengan kualiti yang tinggi.

Cepat sebelum ia tamat!!!


Nokia 2.4 Bakal Dilancarkan Di Pasaran Tempatan Tidak Lama Lagi!! – Hadir Dengan Pemproses Helio P22!

Ada sesuatu yang menarik apabila dikhabarkan apabila Nokia 2.4 bakal dilancarkan tidak lama lagi.

Dikatakan peranti ini bakal tampil dengan skrin 6.5″ HD+. Ia turut dikuasakan oleh Helio P22 dan dipadanakan dengan RAM sebesar 3GB + Storan 64GB.

Daripada aspek kamera pula, ia hadir dengan dwikamera iaitu 13MP + 2MP dan kamera hadapan 5MP. Kapasiti bateri pula adalah 4500mAh.

Belum lagi diketahui tarikh pelancaran peranti ini. Jadi sama-sama kita nantikan!!


Huawei Best Mate: Bukan Sekadar Pelengkap Aktiviti Harian, Tetapi Teman Yang Prihatin!

Pernahkah anda bayangkan betapa seronoknya memiliki telefon pintar serba sempurna dengan spesifikasi terkini? Bagaimana selesanya dapat melakukan kerja di mana-mana tanpa perlu membawa beg besar mengandungi komputer riba yang berat? Betapa bergayanya kehidupan apabila kesihatan diri terjaga dengan rapi? Semuanya boleh dijawab dengan Huawei Best Mate: Mate 20 Pro, MateBook X Pro dan Watch GT!

Tidak kira di manapun anda berada – sama ada di pejabat mahupun di luar sedang beriadah, ketiga-tiga produk ini amat sesuai untuk dimiliki kerana ia sememangnya mempunyai teknologi yang pasti memudahkan urusan harian anda. Ini betul-betul ya, bukan gurauan! Bahkan, dengan memilikinya kini anda sentiasa berada di hadapan berbanding yang lain.

Dalam dunia serba moden ini, memiliki telefon pintar yang sempurna merupakan impian dan idaman setiap orang. Tambahan pula, jikalau spesifikasi dan prestasi yang ditawarkan memang cukup ‘padu’, pasti ramai yang berebut-rebut nak mendapatkannya, kan?

Almaklumlah, sekarang ni telefon pintar tidak hanya terhad untuk komunikasi semata-mata. Sebaliknya, ramai juga yang menggunakannya untuk mengambil gambar, bermain game, berniaga online dan sebagainya. Tapi, apa agaknya model yang memiliki kesempurnaan tiada tandingannya ya?

Jawapannya, sudah tentulah Huawei Mate 20 Pro! Peranti ini menjadi salah satu pencapaian terbaik Huawei dalam usaha mencipta inovasi fotografi telefon pintar ke tahap yang lebih baik, malah juga merupakan sebuah telefon yang cukup kukuh, baik dari segi spesifikasi, prestasi dan rekaan yang menawan.

Dilengkapi dengan skrin bersaiz 6.39 inci bersama panel OLED dan cip pemproses Kirin 980, anda pasti akan berpuas hati dengan telefon ini. Tambahan pula, rekaan yang sangat ergonomik daripada setiap sudut dan panel belakang dilitupi dengan lapisan Hyper Optical Multi Pattern menjadikannya sangat selesa berada di telapak tangan.

Mate 20 Pro juga merupakan “Raja Kamera”! Mana tidaknya, ia menerima sentuhan Leica yang bukan sahaja hadir dengan pakej lengkap malah menepati keperluan pengguna menerusi teknologi AI yang menjanjikan hasil rakaman gambar setanding kamera professional.

Direka dengan senario berbeza, kanta RGB 40MP utama mampu menangkap butiran pada setiap gambar dengan  jelas. Kanta telefoto 8MP akan memberi tumpuan pada penangkapan jauh manakala Leica Lens 20MP pula cukup sempurna untuk menangkap gambar lebih luas walaupun pada ruang yang sempit.

Dengan kemampuan ini, confirm! Lepas ni, semua orang boleh menangkap gambar seperti pakar fotografi professional! Jangan risau tentang kualiti gambar sebab memang cukup jelas dan cun melecun hinggakan rambut boleh dikira satu persatu! Memang awesome kan?!

Kepada yang pentingkan kalori dalam menjaga diet pemakanan, Mate 20 Pro juga boleh membantu proses diet anda! Bagaimana?

Melalui teknologi Huawei HIVision, ia membolehkan anda mengetahui kadar kalori yang ada pada makanan di hadapan anda dengan kadar segera. Hebat kan? So, risau apa lagi?

Yang lebih bestnya lagi, Mate 20 Pro juga pasti membuatkan anda lupa mengenai powerbank! Kerana ia dilengkapi pakej sempurna antaranya bateri berkapasiti 4,200mAh dengan sokongan pengecasan pantas 40W (kebolehan mengecas sehingga 70% bateri dalam tempoh 30 minit).

Malah, anda juga boleh menjadi ‘hero’ kepada rakan-rakan yang kehabisan bateri di waktu sangat memerlukan, kerana Mate 20 Pro menyokong ciri Wireless Reverse Charging (sokongan output 15W) sekaligus boleh berfungsi sebagai powerbank untuk peranti lain! Wah, bestnya!

Tidak ketinggalan, Huawei turut memperkenalkan aplikasi ganjaran istimewa untuk pelanggan Siri Mate 20 serta Huawei P20 di mana masing-masing dinamakan sebagai Huawei Mate 20 VIP dan Huawei VIP.

Aplikasi ini menyediakan tawaran hebat daripada pelbagai kategori termasuklah hiburan, perkhidmatan perjalanan, makanan dan lain-lain. Nak tahu lebih lanjut? Boleh klik terus di SINI.

Dah habis baca? Secara jujurnya, siapa yang tidak suka diskaun kan? Jadi tunggu apa lagi? Sambil-sambil tu boleh juga nikmati ganjaran lumayan ni kan?

Sekarang bukan masanya untuk membawa komputer riba yang besar dan berat untuk ke mana-mana lagi! Huawei MateBook X Pro adalah Best Mate anda! Memiliki berat sebanyak 1.33kg, menjadikan ia antara komputer riba ternipis yang pasti memudahkan anda untuk membawa ke mana-mana sahaja!

Bagi menambahkan keterujaan anda, ia merupakan komputer riba pertama di dunia yang hadir dengan paparan sentuh Fullview, dengan resolusi 3K dan mempunyai reka bentuk yang hampir tiada bingkai (nisbah skrin-ke-kerangka 91%).

Apa yang lebih mengujakan lagi, privasi anda juga akan lebih terjaga dengan HuaweiBook X Pro! Kenapa? Kawalan sekuriti yang lebih baik ang mana kamera tersembunyi di dalam butang pada papan kekunci, anda tidak perlu lagi menampal sebarang pelekat pada kamera untuk keselamatan!

Huawei MateBook X Pro juga mempunyai pengimbas cap jari yang terbina pada butang kuasa. Melalui fungsi ini, anda boleh mengakses masuk dengan satu sentuhan kuasa sahaja yang lebih menjimatkan masa berbanding menaip kata laluan. Fungsi sebegini amat sesuai bagi mereka yang sering lupa kata laluan kan? Sentuh je, dah masuk~

Proses pemindahan data juga jauh lebih mudah dengan Huawei Share yang ada pada MateBook X Pro, yang mana anda boleh memindahkan pelbagai data secara langsung tanpa kabel.

Selain itu, teknologi suara Dolby Atmos yang disertakan pada empat speaker MateBook X Pro pasti memberikan pengalaman audio yang mengagumkan buat anda! Ia juga boleh dikustom mengikut kehendak!

Suka bersenam? Jangan biarkan senaman anda sia-sia, sayang peluh meleleh-leleh tapi langsung tak ada makna. Buang masa dan tenaga sahaja! Tapi… Dengan Huawei Watch GT kini segalanya tak akan sia-sia lagi! Pasti ramai yang tertanya-tanya, kenapa kan?

Huawei Watch GT sesuai dijadikan peneman yang bagus ketika bersenam kerana ianya dilengkapi sensor kadar jantung menggunakan Truseen 3.0 – menjanjikan prestasi lebih cekap dalam membaca denyutan jantung. Selain itu, ia juga didatangkan dengan sokongan GPS dan Alimeter yang dapat mengukur setiap pergerakan serta data kecergasan aktiviti harian.

Jadi, dengan hanya beberapa langkah mudah jam pintar ini akan mengesan data kecergasan termasuk kadar degupan jantung, jumlah kalori yang terbakar dan bilangan langkah yang telah anda lakukan selepas bersenam. Tidak ketinggalan, ia turut dilengkapi dengan ciri pengesanan kualiti tidur bagi memantau waktu tidur anda.

Dalam keghairahan itu, pasti ada juga yang akan bertanya adakah jam pintar ini boleh digunakan semasa berenang? Jawapannya, ya! Huawei Watch GT mempunyai ketahanan air pada tekanan 5ATM yang mana boleh digunakan hingga kedalaman 50m. Bahkan tidak perlu risau kerana material besi yang digunakan adalah bersifat Stainless Steel.

Satu lagi perkara menarik mengenai jam pintar ini ialah bateri sebesar 420mAh mampu bertahan sehingga 2 minggu untuk penggunaan standard, 30 hari pada mod tontonan (call, message dan sebagainya) dan 22 jam mod GPS, memang cukup sempurna!

Kesimpulannya dengan memiliki ciri-ciri yang lengkap, jadi memang agak rugi kalau anda tidak mendapatkan ketiga-tiga produk yang confirm awesome ni!! Ianya bukan sahaja memenuhi keperluan pengguna untuk keselesaan dan keselamatan, malah juga menjaga kebajikan pengguna.

Bagi mereka yang berminat, boleh dapatkan Huawei Best Mate ini di kedai atas talian Huawei. Untuk maklumat atau ketahui tawaran hebat dengan lebih lanjut, sila layari laman FB Huawei.

** Advertorial dari Huawei Malaysia


Reviu Eksklusif: Weloop Hey 3S, Jam Tangan Pintar Mampu Milik

HARGA: RM 499

Olike Malaysia yang terkenal membekalkan peralatan aksesori telefon pintar kali ini melancarkan jam pintar WeLoop Hey 3S dan XH3 ke pasaran tempatan. Jam pintar berjenama WeLoop ini dikatakan memiliki teknologi yang setanding dengan jenama-jenama besar yang lain.

WeLoop Hey 3S hadir dengan kerangka badan logam bersegi yang ringan, ia secara amnya sangat sesuai digunakan untuk aktiviti bersenam dan bersukan. Dilengkapi dengan sensor denyutan nadi, ia mampu membaca degupan jantung semasa anda berjalan kaki, berlari, mahupun menunggang basikal.

∧ Menawarkan paparan skrin sentuh berukuran 1.28 inci LCD beresolusi 176×176 piksel.

∧ Talinya diperbuat daripada getah supaya tahan lasak dan lebih lama.

∧ Sensor denyutan nadi berada di bahagian belakang jam tangan pintar.

∧ Sisi kiri menempatkan butang Unlock dan sisi kanan pula menyediakan butang operasi.

∧ Hadir dengan tiga pilihan warna iaitu hitam, merah dan hijau.

Penjejak kadar degupan jantung yang berterusan memudahkan pengguna memaksimumkan aktiviti senaman, merekod pembakaran kalori dengan lebih baik dan mendapatkan gambaran tentang tahap kesihatan keseluruhan anda.

WeLoop Hey 3S menaik taraf fungsi penjejakan kesihatan dan kecergasan dengan ciri berkesan yang berlandaskan kadar jantung peribadi anda.

Jejak senaman khusus seperti pemantauan tidur, larian, berbasikal dan pelbagai lagi. Dapatkan juga ringkasan maklumat selepas senaman dan laporan terperinci tentang aktiviti anda dalam aplikasi WeLoop.

Selain aplikasi kecergasan, WeLoop Hey 3S turut membolehkan pengguna menerima notifikasi sosial seperti WeChat, Twitter, Facebook dan Email melalui peranti ini.

WeLoop Hey 3S sesuai bagi mereka yang kerap melakukan aktiviti lasak dan melakukan sukan agresif. Menerusi kerangka dengan sokongan kalis air ini ia boleh digunakan dalam kebanyakkan aktiviti air termasuk renang yang dalam sehingga 50 meter.


Redmi Note 8T Rasmi – Sokong Snapdragon 665 + 4 Kamera Utama + Bateri 4,000mAh

Seiring pelancaran Redmi Note 8T, syarikat terkenal ini turut memperkenalkan satu lagi model iaitu Xiaomi Note 8T. Peranti ini hadir dengan penawaran yang hampir sama dengan Xiaomi Note 8 – cuma bezanya terdapat penambahan sokongan NFC.

Redmi Note 8T membawakan paparan bersaiz 6.39″ dengan resolusi FHD. Dalaman peranti dikuasakan oleh cip pemproses Snapdragon 665 dengan bantuan memori sebesar 4GB RAM + 64GB ROM. Ia didatangkan dengan persediaan empat kamera utama – 48MP + 8MP + 2MP + 2MP dan kamera selfie sebesar 13MP.

Melengkapi peranti adalah bateri berkapasiti 4,000mAh dan ciri menarik lain termasuk bicu audio 3.5mm, sokongan IR Blaster dan NFC. Setakat ini, Xiaomi Note 8T hanya ditawarkan untuk pasaran Eropah sahaja.


OPPO Reno4 Pro Warna Baharu Galactic Blue Kini Rasmi – Dijual Pada Harga RM2399!!!

Hari ini OPPO telah melancarkan satu lagi varian warna baharu bagi OPPO Reno4 Pro yang dikenali sebagai Galactic Blue yang bernilai RM2399.

Ekoran perlancaran ini juga, OPPO turut berkerjasama dengan pereka fesyen terkenal Christy Ng, dan jenama street wear PEstle & Mortar Clothing bagi menghasilkan pakaian dan beg.

Pratempahan boleh dilakukan bermula sekarang sehingga 25 September. 300 pembeli terawal bakal menerima  OPPO edisi terhad kolaborasi dengan jenama fesyen tempatan Christy Ng dam Pestle & Mortar Clothing Gift Box yang mana kedua-duanya dijual pada harga RM2399, Cepat!!!!

bagi mereka yang terlepas boleh membeli t-shirt ini pada harga RM119.


Apple Dilaporkan Mula Perbaiki iPhone, Meskipun Menggunakan Bateri Pihak Ketiga

Apple dilaporkan telah mengubah polisnya apabila mereka kini dikatakan mula menerima untuk perbaiki iPhone walaupun didapati peranti tersebut menggunakan bateri daripada pihak ketiga.

Memetik laporan portal Macrumors, iPhone yang dihantar ke Genius Bar atau Apple Authorised Service Provider (AASP) untuk diperbaiki, juruteknik dibenarkan untuk memperbaiki peranti tersebut meskipun ia menggunakan bateri pihak ketiga – telah berkuatkuasa secara global.

Ini termasuklah peranti yang memerlukan penukaran bateri ataupun tidak – Jikalau melibatkan penggantian bateri, mereka juga dibenarakan untuk menggantikan bateri tulen pada peranti tersebut.

Sumber berkata lagi, peranti yang didapati mengalami kerosakan serius pada bahagian dalaman dan masih berada di bawah waranti, akan diganti dengan peranti baru. Perkara ini pasti mengejutkan ramai kerana Apple sebelum ini amat tegas dalam baik pulih peranti.

[SUMBER]


Instagram Bakal Memasukkan Iklan Ke Dalam Stories Anda

Bersedia semua para pengguna Instagram, selepas ini anda akan mula melihat iklan di dalam post Stories yang naik di timeline anda. Dengan 150 juta pengguna aktif setiap hari, Instagram bakal membawakan iklan berdurasi 15 saat ke dalam Stories, lantas menambah keuntungan mereka melalui sistem iklan terbaru ini. Langkah memasukkan iklan ini nampaknya sama seperti yang diambil Snapchat sebelum ini.


Diam-Diam Dibawa Masuk – OPPO A3s Berharga RM599

Esok la hari pelancaran untuk OPPO Find X, setelah lama tidak mengeluarkan peranti siri Find. Sementara menanti ketibaannya, OPPO secara senyap pula mengumumkan kehadiran OPPO A3s untuk pasaran tempatan.

Walaupun peranti dengan tanda harga RM599 ini diletakkan pada kelas permulaan, namun spesifikasinya tidak kalah dengan peranti pertengahan di pasaran. Paparan skrin rongak berukuran 6.2 inci ini hadir bersama dwi kamera 13MP + 2MP, ini juga merupakan siri pertama yang hadir dengan sokongan dwi kamera. Kamera swafoto pula beresolusi 8MP, teknologi A.I. Beautification 2.0 yang ada pada siri F turut disokong pada model baharu ini.

OPPO A3s beroperasi di bawah Android 8.1 Oreo yang berasaskan ColorOS 5.1, cip pemproses adalah Snapdragon 450 dengan 2GB RAM dan 16GB ROM. Menurut OPPO, bateri telah menggunakan kapasiti sebesar 4230mAh yang mampu menahan selama 18 jam.

Jika anda berminat dengan peranti yang menyokong fungsi pengecaman wajah pada harga RM599 ini, maka boleh merujuk ke OPPO Concept Store, pengedar sah OPPO dan laman e-dagang seperti Lazada, Shopee dan 11street mulai 19 Julai 2018.


Analog Paris

Aplikasi terbaru yang diperkenalkan untuk pengguna iOS ini pastinya menarik perhatian terutamanya bagi yang gemar mengedit gambar. Analog Paris merupakan aplikasi ketujuh yang dihasilkan oleh Analog Film City Series. Ia adalah aplikasi penggambaran profesional untuk pemilik iPhone. Aplikasi ini menyediakan 10 filters fotografi di Paris dan 30 filters berwarna untuk mereka yang gemar membuat lakaran gambar digital di hujung jari sahaja.

Menariknya lagi, aplikasi Analog Paris ini dibangunkan dengan resolusi bebas, di mana anda boleh mengedit gambar yang diambil seperti berada di Paris sama ada menggunakan filters Paris mahupun Color. Hasil gambar yang telah siap diedit boleh dikongsi ke laman sosial seperti Instagram, Sina Weibo, Twitter & Facebook.

Muat Turun

iOS


Menonton Iflix Kini Lebih Mudah & Murah Dengan Celcom

Iflix baru-baru ini telah mengumumkan kerjasama mereka dengan Celcom Axiata Berhad (Celcom). Ini merupakan kerjasama yang ketiga selepas TM Unifi dan juga Digi. Melalui kerjasama ini, pengguna Celcom & Xpax kini boleh menonton iflix secara percuma selama 2 bulan bermula 15 Mac 2016. Selepas dari tempoh tersebut, iflix boleh dilanggan dengan diskaun 10% iaitu hanya RM9 sebulan. Lebih mudah lagi, langganan ini boleh dicaj ke dalam bil Celcom ataupun ditolak daripada kredit prabayar Xpax.

Untuk menikmati kemudahan ini, pengguna hanya perlu ke laman rasmi iFlix atau memuat turun aplikasi iflix di iOS atau Android secara percuma. Pastikan anda adalah pengguna Celcom untuk menikmati langganan secara percuma ini.

Iflix adalah servis penstriman video yang kini terdapat di Malaysia, Thailand serta Filipina yang menawarkan pelbagai rancangan dan filem yang sedia ditonton oleh semua pengguna tanpa sekatan. Setiap pengguna boleh mendaftar sehingga lima peranti serentak.


Pengumuman Google Pixel Pada 4 Oktober?!

Google memberikan sedikit hint bahawa smartphone terbaru mereka akan hadir tidak lama lagi, Google  telah memuat naik imej yang mempunyai reka bentuk sebuah smartphone dan meletakkan tarikh 4 Oktober.

Berkemungkinan besar kita akan dapat melihat Google mengumumkan smartphone dengan sistem operasi asli Nexus yang kali ini akan diberi nama Pixel. Menurut khabar angin, terdapat dua versi Google Pixel akan dilancarkan iaitu, Pixel dan Pixel XL. HTC dipertanggungjawabkan untuk menghasilkan kedua-dua peranti ini, dan beberapa imej leak sudah mula muncul memperlihatkan rupa bentuk Pixel dan Pixel XL.

Kita tunggu hingga 4 Oktober untuk mendapatkan kepastian berkenaan peranti ini dan jangan lupa tunggu berita semasa berkenaan Google Pixel dari kami.


Spotify Premium Hanya RM2 Untuk Tempoh Terhad!

Kini dengan hanya RM2 sahaja, anda boleh melanggan akaun Spotify Premium untuk tempoh 3 bulan dan tawaran menarik ini akan tamat pada 31 Disember 2018 nanti.

Dengan akaun Spotify Premium, pengguna berupaya memuat turun lagu untuk di dengar pada bila-bila masa tanpa memerlukan sambungan Internet, pengalaman mendengar muzik tanpa gangguan iklan, boleh memainkan apa jua lagu kegemaran, dan juga keupayaan untuk melangkau muzik tanpa had.

Sungguhpun begitu, tawaran ini hanya boleh digunakan sekali sahaja. Sekiranya anda sudahpun melanggan Spotify Premium atau menggunakan tempoh percubaan selama 30 ataupun 60 hari, anda tidak layak untuk menikmati tawaran percubaan yang ditawarkan ini. Bagi mengelakkan daripada anda dikenakan cas langganan sebanyak RM14.90 sebulan untuk akaun premium selepas tamat tempoh tawaran, anda boleh membatalkan langganan secara automatik pada bila-bila masa.

Sumber


HUAWEI Mate 20 X 5G Diperkenal – Sokong Kirin 980 + Balong 5000 + Bateri 4,200 mAh

HUAWEI Mate 20X 5G akhirnya diperkenalkan dalam sebuah pelancaran berlangsung di China, hari ini. Peranti ini merupakan telefon pintar 5G pertama keluaran HUAWEI. Salah satu ciri yang menjadi imej tumpu adalah ia dilengkapi sokongan dual-SIM yang mana kedua-dua dengan sambungan 5G.

HUAWEI Mate 20X 5G masih membawakan sejumlah ciri yang sama dengan HUAWEI Mate 20X versi 4G. Apa yang membezakan adalah HUAWEI Mate 20X 5G dijana oleh cip kirin 980 (7nm) dan dilengkapi modem Balong 5000. Peranti ini membawa kapasiti bateri lebih kecil iaitu 4,200 mAh dengan sokongan pengecasan pantas 40W.

HUAWEI Mate 20X 5G dilengkapi paparan bersaiz 7.2 inci OLED dengan resolusi FHD+ (1080 X 2244 piksel) bersama rekaan takuk kecil. Untuk memori, peranti ini membawakan ketersediaan 8GB RAM dengan storan dalaman 256GB ROM. Ia juga ditanam sokongan GPU Turbo 3.0 untuk pengalaman permainan lebih lancar.

Untuk kamera, HUAWEI Mate 20X 5G dilengkapi 24MP untuk kamera hadapan. Turut mengiringi, sokongan tri-kamera utama pada panel belakang. Tidak ketinggalan, sistem operasi digunakan adalah Android 9 Pie berasaskan antaramuka EMUI 9.1. HUAWEI Mate 20X 5G ditawarkan di pasaran China pada harga RMB6,199 (kira-kira RM3,710).


Penghantaran iPhone 7 Dalam Masa 24 Jam, Itu Janji Maxis

Mulai hari ini anda sudah boleh melakukan pra-tempah melalui program Maxis Everywhere Express, program tersebut menjanjikan peranti akan sampai kepada anda dalam masa 24 jam, walau di mana sahaja lokasi anda berada.

Tawaran ini agak menarik kerana anda pastinya mahu peranti yang telah dibeli dengan begitu mahal sekali cepat sampai ke tangan anda, jadi salah satu caranya adalah melalui program yang ditawarkan Maxis ini. iPhone 7 dan 7 Plus dijamin berada dalam genggaman anda pada 14 Oktober, jadi tunggu apa lagi!


Google Rasmikan Mod Gelap Pada Aplikasi GMail!!!

Sudah beberapa lama kita menantikan kehadiran mod gelap pada aplikasi GMail dan akhirkan penantian ini telah tamat apabila Google telah merasmikan mod tema gelap pada aplikasi ini bagi platform iOS dan Android.

Fungsi mod ini adalah sama seperti pada aplikasi lain. Menariknya, pada peranti Android, sekiranya mod penjimatan bateri di aktifkan, maka mod gelap secara automatik akan diaktifkan juga. Sama juga pada peranti iOS.

Cara pengakifan juga adalah sangat mudah. Anda hanya perlu ke tetapan => Theme => Dark.

Bermula hari ini, kemas kini secara berperingkat akan bermula selama 15 hari. Jadi sama-sama kita nantikan!

Artikel Berkaitan:


Analisis Purata Harga iPhone!! – 3.1 Kali Lebih Dari Samsung & 4.2 Kali Lebih Dari Xiaomi!!

Beberapa waktu yang lalu, Yang Haisong, naib presiden jabatan perisian perniagaan pengguna Huawei, mengatakan bahawa telefon bimbit China telah merebut 50% + pasaran global, tetapi hanya memperoleh sekitar 10% keuntungan, sementara Apple hanya memiliki 13% pasaran, tetapi mengambil 66% pasaran. keuntungan. Ini merujuk kepada harga tinggi telefon bimbit Apple dan keuntungan yang tinggi, sementara telefon bimbit Cina jauh lebih rendah daripada Apple dari segi keuntungan, menghasilkan wang yang sukar.

Tidak lama kemudian, Counterpoint, sebuah organisasi terkenal di dunia, mengeluarkan laporan mengenai telefon pintar untuk suku pertama tahun 2021, yang menyatakan bahawa pendapatan penghantaran telefon pintar global untuk suku pertama melebihi tanda $ 100 bilion, mencapai $ 113 bilion.

Dilihat dari peringkat pengeluar, Apple menduduki tempat pertama dengan peratusan pendapatan 42%, dan Samsung, OPPO, vivo, dan Xiaomi menduduki tempat kedua hingga keempat.

Seperti yang ditunjukkan dalam gambar di bawah, semuanya berdasarkan data Counterpoint, menggunakan sumber data syarikat yang sama, dan pengiraannya lebih meyakinkan.

Apple mengambil 42% pendapatannya dengan 16.8% bahagian pasaran, yang setara dengan indeks harga 2.5. Tidak ada harga khusus di sini, melainkan nilai berkadar. Sebenarnya, harganya dapat dikira walaupun dengan penjualan tertentu Ya, tetapi tidak perlu melupakannya di sini.

Dengan algoritma yang sama, kita dapat mengira bahawa indeks harga Samsung adalah 0.81, indeks harga Xiaomi adalah 0.6, OPPO, indeks harga VIVO masing-masing 0.75 dan 0.76.

Membandingkan indeks harga Apple dengan indeks harga dari empat jenama utama yang lain, kita dapat menyimpulkan bahawa harga rata-rata Apple adalah 3.1 kali ganda daripada Samsung, 4.1 kali daripada Xiaomi, dan 3.3 kali daripada OPPO dan VIVO.


Lenovo Tech World 2016 : Lenovo Phab2 & Lenovo Phab2 Plus Model Alternatif Untuk Lenovo Phab Pro

Dua lagi model yang diperkenalkan pada pameran Lenovo Tech World 2016 adalah Lenovo Phab2 dan Phab2 Plus. Menawarkan spesifikasi yang seakan sama dengan Phab Pro, kedua-duanya menampilkan paparan skrin sebesar 6.4 inci tetapi resolusi skrin keduanya telah direndahkan menjadi 1280×720 piksel (Phab2) dan 1920×1080 piksel (Phab2 Plus).

Selain dibekalkan dengan memori dalaman berkapasiti 32GB dengan RAM 3GB, kedua-dua phablet ini turut menyokong lensa penggambaran utama 13 Megapiksel. Berlainan dengan Phab2 yang hanya menawarkan sokongan auto fokus dan LED flash, manakala Phab2 Plus pula tampil dengan sokongan laser auto fokus dan dual LED flash.

Kamera depan beresolusi 5 Megapiksel (Phab2) dan 8 Megapiksel (Phab2 Plus) turut boleh membuat rakaman video HD penuh. Malah kehadiran bateri sebesar 4050mAh juga menyokong teknologi Dolby Atmos. Keistimewaan yang terdapat pada Phab2 Plus adalah ia dilengkapi bersama sokongan pengimbas cap jari sama seperti Phab2 Pro.

Lenovo Phab2 dan Phab2 Plus akan mula dijual pada September 2016 dengan harga USD 199 (kira-kira RM812) dan USD 299 (kira-kira RM1220).

Baca Juga:


Capcom Arcade Stadium Kini Boleh Dimuat Turun Secara Percuma Bagi Platform PS4, Xbox & PC!!!

Buat pemain PS4, da Xbox dan PC ini ada satu berita baik buat anda apabola Capcom kini menawarkan Capcom Arcade Stadium bagi ketiga-tiga platform berkenaan.

Walaubagaimanapun, anda perlu membeli permainan-permainan yang terdapat di dalam arcade tersebut yang mana ia berharga RM8 bagi setiap permainan.

Jadi, tunggu apa lagi, muat turun sekarang bagi membolehkan anda memuat turun permainan yang tersedia.


Siri vivo X50 Bakal Tiba Di Pasaran Malaysia Tidak Lagi!!

Ada sesuatu yang menarik apabila vivo dikhabarkan bakal memperkenalkan siri vivo X50 bagi pasaran tempatan tidak lama lagi!!

Peranti ini pastinya bakal tampil dengan reka bentuk dan spesifikasi yang menakjubkan!! Jadi sama-sama kita nantikan!!

Bagi mendapatkan maklumat lanjut, boleh layari Facebook vivo atau vivo Store.


[Ura-Ura] : Xiaomi Mempatenkan Peranti Lipat Dengan Penta Kamera Bersama Rekaan Pop-Up

Xiaomi baru sahaja melepaskan Xiaomi Mi CC9 Pro dan Mi Note 10 yang dibina dengan persediaan lima kamera utama (penta camera). Terkini, syarikat tersebut sekali lagi mengejutkan ramai pihak apabila didakwa telah mempatenkan rekaan peranti dengan sokongan lima kamera bersama rekaan pop-up.

Memetik rekaan paten yang tersebar, peranti ini berkenaan bakal membawakan skrin lipat ke luar dan part paling penting adalah ia dibenamkan dengan lima kamera utama (penta camera). Apabila ia dibentangkan, kedudukan kamera dilihat ditempatkan pada bahagian kiri.

Pun begitu, pendedahan paten tidak bermakna sesebuah syarikat itu bakal menghasilkan rekaan berkenaan – ia memberi gambaran mereka kini sedang meneroka lebih inovasi terkini dan berusaha ke arahnya.

[SUMBER]


Reviu Eksklusif: Hiburan Tanpa Sempadan Dengan Samsung

Visual dan audio adalah medium utama dalam hiburan, dan peranti seperti TV dan set audio mempengaruhi cara dan kepuasan kita menikmati hiburan di rumah. Terima kasih kepada Samsung Malaysia kerana memberi kami peluang untuk mencuba dan mengulas set hiburan ruang tamu premium yang sememangnya AWESOME! Ikuti ulasan kami dalam pengalaman mencuba Samsung 65” SUHD 4K Curved Smart TV KS9000 Series 9, set audio Soundbar HW-K950 dan pemain Blu-Ray UBD-K8500.

Gergasi! Itulah reaksi pertama kami apabila menerima TV pintar melengkung ini di pejabat kami. Untuk memasangnya anda mungkin memerlukan bantuan dari rakan dan keluarga kerana memang sukar untuk melakukan proses ini seorang diri, mujurlah kerja-kerja ini dilakukan para juruteknik yang mempunyai pengalaman dan kemahiran yang tinggi, dalam masa yang singkat sahaja TV gergasi ini sudah siap dipasang pada tempatnya.

Set TV ini disokong oleh tapak besi, kami ada cuba menggerakkan set TV ini bagi menguji kekukuhan asasnya, dan kami dapati TV dan asas besi yang digunakan amat stabil dan kukuh.

Bahagian panel belakang TV ini pula sangat minimal, tidak banyak port sambungan yang ditawarkan, namun ia hadir dengan One Connect yang membolehkan anda menyambungkan pelbagai jenis peranti dan sambungan lain pada TV ini.

Selain dari menambah keupayaan sambungan, kami mendapati unit One Connect ini memudahkan pengguna untuk menyambung atau mencabut mana-mana sambungan kerana tidak perlu lagi bersusah payah mengakses panel belakang TV.

Sebaik sahaja menghidupkan TV, kami disambut dengan beberapa proses tetapan seperti sambungan Internet, sambungan STB dan pelbagai lagi memandangkan kami hanya bercadang menggunakan storan USB untuk memainkan media, kebanyakan tetapan tersebut kami langkau.

Semua proses tersebut dinavigasi melalui alat kawalan yang disediakan, walaupun mempunyai rekaan dan jumlah butang yang minimal, alat kawalan ini amat mudah digunakan dan anda pasti tidak akan mempunyai banyak masalah mengendalikan menu TV dengan alat kawalan ini.

Pada paparan menu, anda juga akan menemui pilihan aplikasi pra-sedia yang boleh digunakan untuk anda mengakses kandungan hiburan atas talian. Aplikasi YouTube, NetFlix dan lain-lain mengayakan lagi pengalaman hiburan melalui TV ini.

Kualiti gambar memang merupakan yang terbaik pernah kami tonton, memang padan dengan harganya yang mencecah hampir RM 20 ribu. Keupayaannya sebagai smart TV membolehkan pengguna menikmati hiburan dari pelbagai sumber, anda boleh memainkan video dari YouTube, stream rancangan kegemaran dari Netflix, memainkan fail filem dari pendrive USB dan pelbagai lagi.

Cukup ke dengan hanya paparan TV beresolusi 4K? Rasanya macam tak lengkap kalau tak ada sistem audio yang power. Oleh itu kami pasangkan sekali Soundbar HW-K950 bersama-sama SUHD 4K Curved Smart TV KS9000.

Kami terkejut apabila membaca spesifikasi soundbar ini, kami tidak menjangkakan bahawa ia dilengkapi 15 unit speaker, belum pasang lagi kami dah pun berasa sangat teruja untuk mencuba kualiti audio soundbar ini.

Set audio ini hadir dengan satu unit soundbar utama, dua surround speaker, satu subwoofer dan sebuah alat kawalan. Unit surround speaker dan subwoofer tidak memerlukan sambungan kabel kepada soundbar, anda cuma perlu sambungkan punca kuasa kepada unit tersebut dan unit-unit ini akan terus disambungkan ke soundbar secara automatik apabila dihidupkan.

Ingat lagi kami ada cerita tentang One Connect pada awal artikel? Okay, kami akan kongsikan langkah-langkah menyambungkan soundbar ini dengan TV melalui peranti One Connect.

1) Sambungkan One Connect kepada TV dengan kabel HDMI pada port.

2) Kemudian sambungkan pula soundbar ke One Connect dengan kabel HDMI, kali ini pada port TV ARC.

3) Apabila anda menghidupkan soundbar, pastikan label TV ARC keluar pada paparan soundbar, jika tiada sila tekan butang Source pada alat kawalan. Selepas itu soundbar akan menjadi output audio utama kepada TV.

Telinga kami masih berdengung walaupun filem telah habis dimainkan, memang audio yang dihasilkan dari soundbar ini cukup padu! Bunyi frekuensi tinggi dan rendah dilontarkan cukup seimbang serta selesa untuk didengari walaupun kami berada di ruangan menonton yang kecil.

Secara keseluruhannya kami cukup kagum dan berpuas hati dengan kualiti bunyi Soundbar HW-K950. Walaupun begitu kami mendapati terdapat sedikit kesukaran dalam proses tetapan dan sambungan audio, kami telah mengikuti dengan tepat arahan dari manual namun pada awal proses tetapan kami tidak berjaya mengeluarkan audio melalui soundbar ini, namun setelah beberapa kali mengulang proses sama akhirnya kami berjaya.

Tidak lengkap set hiburan di rumah tanpa pemain media, kalau dah ada TV dan audio yang hebat mestilah ada pemain media yang hebat. Jadi kami sambungkan sekali Samsung UBD-K8500 yang menawarkan 4 kali lebih resolusi dan 64 kali lebih keserlahanan warna berbanding pemain Blu-Ray lain.

Apa lagi, kami pun sumbatkan cakera blu-ray dan menikmati filem penuh aksi dan letupan (Transformers: Age of Extinction). Fuhh, memang betul, butiran dan warna dari filem ini amat menonjol, tambahan pula pemain UBD-K8500 ini disambungkan ke TV SUHD 4K Curved Smart TV KS9000 yang mempunyai teknologi quantum dot, memang amat menyerlah.

Tonton rakaman video kami ketika menonton filem dengan menggunakan ketiga-tiga produk Samsung ini.


Perayauan Data PERCUMA Bagi Pelanggan Maxis Dengan Penempahan Hotel Melalui Expedia.com.my

Maxis bekerjasama dengan salah satu daripada laman pelancongan atas talian yang terbesar di dunia, Expedia.com.my, untuk menawarkan pelanggan pascabayar tawaran perayauan data yang pertama seumpamanya. Bermula hari ini, pelanggan boleh menikmati Pas Perayauan 1-hari PERCUMA bagi mana-mana tempahan hotel yang dibuat melalui Maxis Roaming, selagi destinasi bagi penginapan hotel tersebut terletak dalam rangkaian 117 negara yang menawarkan pas perayauan Maxis.

Tawaran pas perayauan 1-hari yang percuma ini termasuk:

Untuk mendapatkan pas perayauan 1-hari yang percuma ini, pelanggan hanya perlu:

Seterusnya, Maxis akan terus bekerjasama dengan rakan kongsi pelancongan lain untuk menawarkan lebih lagi tawaran dan faedah pelancongan kepada para pelanggan.


Samsung Memenangi Kes Rayuan Menentang Apple

US Court of Appeals telah menarik balik keputusan mahkamah yang dibuat tidak lama dahulu ke atas perbalahan paten di antara Samsung dan Apple. Keputusan yang dahulunya berpihak kepada Apple telah dipertimbangkan dan diadili tiga hakim dan mereka sebulat suara menolak keputusan yang dibuat oleh hakim mahkamah rendah sebelum ini. Samsung kini secara sah telah bebas dari tuduhan menciplak fungsi “slide to unlock” dan “quick links” di dalam peranti mereka.

Menurut wakil Samsung, mereka sangat gembira dengan keputusan terbaru itu dan menyatakan kini persaingan berada di tempat yang sepatutnya, iaitu di pasaran dan bukan lagi di dewan mahkamah. Dalam pada masa yang sama Samsung memohon agar mahkamah tinggi mendengar satu lagi kes rayuan yang juga difailkan Apple terhadap Samsung pada tahun 2011.


Paparan Samsung Galaxy S8 / S8+ Terjejas Dengan Perubahan Warna Merah

Walaupun Samsung Galaxy S8 dan S8+ hanya membuka pra-tempah sahaja kepada pasaran tempatan, dah ada pula masalah paparan kelihatan seperti kemerahan! Perkara ini telah diajukan oleh segelintir pengguna terawal di Korea Selatan.

Penganalisis berpendapat perkara ini berlaku kerana masalah keseimbangan warna semasa pembuatan OLED di kilang. Dalam laporan Media KoreaHerald, menyatakan ramai pengguna membanjiri media sosial dengan aduan mengenai isu ini, manakala sesetengah pengadu menghantar gambar perbandingan antara paparan normal dan paparan bermasalah.

Di samping itu, seorang penganalisis industri mendakwa isu itu mungkin disebabkan oleh masalah keseimbangan warna oleh penggunaan AMOLED merah yang mendalam. Laporan itu menerangkan paparan pada OLED terdiri daripada dua sub-pixel, merah-hijau dan biru-hijau. Kemungkinan dalam proses pembuatan tersebut campuran pada pixel tidak tepat dan sama telah terjadi.

Tidak semua pengguna menghadapi masalah ini, Samsung menyatakan bahawa pengguna yang menghadapi masalah ini boleh menyelaraskannya di dalam telefon itu sendiri. Jika warna merah masih kelihatan, pengguna boleh menukar peranti di pusat khidmat pelanggan yang berdekatan.


USB OTG, Apakah Definisi & Kegunaannya?!

Kami yakin mungkin ramai di antara anda di luar sana khususnya pemilik peranti Android sama ada telefon pintar mahupun tablet, tidak tahu atau tidak mengambil peduli tentang kewujudan fungsi USB OTG pada peranti mudah alih mereka. Tetapi tanpa anda sedar, fungsi USB OTG ini sebenarnya sangat praktikal untuk digunakan dalam kehidupan seharian, tidak kira untuk tujuan kerja mahupun hiburan. Jadi apakah sebenarnya USB OTG dan apakah kegunaannya?!

USB OTG atau USB On The Go merupakan satu standard yang membolehkan peranti mudah alih seperti telefon pintar ataupun tablet untuk terus mengakses pemacu kilat USB (USB Flash Drive) untuk membaca, menyunting ataupun memindahkan kandungan yang terdapat di dalamnya. Ini bermakna anda tidak lagi perlu menggunakan komputer untuk memindahkan fail dari pemacu kilat USB ke telefon pintar ataupun tablet, kerana ia boleh terus diakses pada bila-bila masa dan di mana jua anda berada.

Walaupun fungsi USB OTG adalah sangat praktikal untuk digunakan dalam kehidupan seharian, kebanyakan pengeluar peranti mudah alih tidak menyatakan secara jelas sama ada fungsi ini disokong ataupun tidak. Memandangkan tidak semua telefon pintar ataupun tablet yang terdapat di pasaran ada menyokong fungsi USB OTG, terdapat beberapa kaedah yang boleh anda gunakan untuk mengesahkannya.

Kaedah 1: Gunakan bantuan aplikasi seperti USB OTG Checker yang boleh dimuat turun secara percuma di Google Play Store.

Kaedah 2: Sambungkan pemacu kilat USB ke peranti mudah alih dan lihat jika ia ada dipaparkan pada ruangan notifikasi, tetingkap mesej ataupun File Manager.

Perkara paling utama dan tipikal yang biasa untuk menggunakan fungsi USB OTG adalah menyambungkan pemacu kilat USB terus ke telefon pintar ataupun tablet anda. Jika sebelum ini proses sambungan pemacu kilat USB perlu dibuat dengan bantuan adapter USB OTG, kini sudah terdapat pelbagai pilihan pemacu kilat USB yang didatangkan sekali dengan sokongan sambungan microUSB ataupun USB Type-C. Ini bermakna pemacu kilat USB itu boleh terus disambungkan ke peranti mudah alih anda dengan mudah.

Sokongan USB OTG bermaksud ia juga turut dilengkapi dengan fungsi USB Host yang mana membolehkan anda untuk menyambungkan perkakasan asas komputer iaitu tetikus dan papan kekunci ke telefon pintar atau tablet. Tanpa perlu mengaktifkan sebarang tetapan, anda hanya perlu menyambungkan tetikus atau papan kekunci dan terus menggunakannya seperti biasa. Namun jika anda menggunakan papan kekunci yang dikhususkan untuk permainan yang memiliki pelbagai butang kawalan tambahan, hanya butang asas sahaja yang boleh dioperasikan.

Selain perkakasan asas komputer, anda juga sebenarnya boleh menyambungkan lebih banyak peralatan seperti alat kawalan permainan ataupun MIDI (Musical Instrument Digital Interface). Ini bermakna anda sebenarnya boleh menggunakan peralatan multimedia seperti input audio untuk muzik atau input kawalan untuk menikmati pengalaman bermain yang jauh lebih baik berbanding menggunakan input sentuhan pada skrin telefon pintar ataupun tablet anda.


Absen menang Kes Harta Intelek Ultravision A.S.

SHENZHEN, China, 25 Jun 2021 /PRNewswire/ — Pada 12 Jun 2021, juri persekutuan di Mahkamah Daerah Amerika Syarikat untuk Daerah Timur Texas memberi kemenangan penuh kepada Absen berhubung tuntutan mahkamah atas pelanggaran hak paten. Dalam kes tersebut, Ultravision mendakwa bahawa produk paparan LED Absen yang dieksport ke Amerika Syarikat telah melanggar paten tertentu. Keputusan sebulat suara juri mendapati bahawa tiada satu pun daripada sembilan barisan produk tertuduh Absen melanggar mana-mana tuntutan paten yang ditegaskan. Pihak juri juga menetapkan bahawa kesemua tuntutan paten yang ditegaskan tidak sah. Keputusan berkenaan dikeluarkan selepas empat hari mendengar testimoni dan kira-kira tiga jam perbincangan juri.

Sebagai sebuah syarikat paparan LED terkemuka yang terlibat secara mendalam dalam pasaran antarabangsa, sejak penubuhannya 20 tahun yang lalu, Absen tekal mematuhi prinsip teras dalam inovasi teknologi dan menghormati hak harta intelek. Selepas disaman pada tahun 2018, Absen bertindak balas secara aktif. Ia menubuhkan sebuah pasukan khas yang terdiri daripada pakar dalaman serta peguam Amerika luar yang dipimpin oleh Goodwin Procter LLP. Absen turut bekerjasama dengan syarikat-syarikat paparan LED Cina yang lain termasuk Glux, Leyard, Liantronics dan Unilumin. Perkongsian tersebut bermakna, bersama-sama mengekalkan Goodwin Procter dapat melaksanakan strategi respons bersama. Dengan perancangan dan usaha keseluruhan daripada kesemua pihak, keputusan yang amat berjaya diterima di mahkamah AS dan Absen mengucapkan terima kasih kepada semua yang terlibat.

Ditubuhkan pada tahun 2001, Absen ialah jenama paparan LED yang terkemuka di dunia, terkenal dengan produknya yang berkualiti tinggi, kehadiran global serta keupayaan khidmat penuhnya. Paparan Absen mencakupi pelbagai jenis aplikasi termasuk Paparan Komersial, Visualisasi Data, Sewaan & Pementasan, DOOH dan Korporat. Melalui inovasi dan pembangunan yang berterusan, Absen telah menjadi pengeluar Cina No.1 dalam mengeksport paparan LED selama 12 tahun berturut-turut, lalu menjadikannya jenama pilihan untuk beberapa jenama, rakan kongsi integrasi dan syarikat sewaan yang paling terkenal di seluruh dunia.

Pada masa akan datang, seperti biasa, Absen akan menghormati hak harta intelek, memupuk pasaran antarabangsa dengan mendalam dan bekerja keras demi menghormati pasaran antarabangsa untuk industri paparan LED.

Source: PRNEWSWIRE


Generasi Baru Siri Dell Inspiron 5000 – Lebih Berkuasa & Versatil

Jika model siri Dell Inspiron 7000 di luar bajet, anda boleh membeli model kemas kini yang lebih murah iaitu Dell Inspiron 14 5000 (5480) ataupun Inspiron 14 5000 2-in-1 (5482).

Selain mempunyai reka bentuk yang anggun, ia juga hadir dengan paparan resolusi FHD yang baik. Siri ini turut menawarkan fungsi facial recognition yang membolehkan anda boleh log masuk dengan hanya melihat kamera yang disediakan, sangat mudah. Terdapat juga papan kekunci backlit untuk memberikan keselesaan ketika anda melakukan kerja dalam persekitaran malap. Kedua-duanya menawarkan fungsi kerja dan hiburan yang sangat baik.

Dilengkapi fungsi storan lebih besar yang menawarkan prestasi yang lebih baik dari aspek masa respon kerja dan juga penggunaan kuasa, ianya sesuai bagi mereka yang mahukan komputer berkuasa yang versatil dalam melakukan pelbagai tugasan.

Spesifikasi :

Dell Inspiron 14 5000 (5480)

Dell Inspiron 14 5000 2-in-1 (5482)

Paparan

14 inci FHD IPS LCD (1920 x 1080)

OS

Windows 10 Home

CPU

Intel Core i3-8145U & i5-8250U

Intel Core i5-8250U & i7-8565U

GPU

Intel UHD Graphics 620 & NVIDIA GeForce MX130 2GB

NVIDIA GeForce MX150 2GB

RAM

4GB DDR4 & 8GB DDR4

Storan

256GB m.2 PCIE & 1TB 5.4k rpm HDD

Bateri

Dimensi

324.3 x 232 x 18.77 – 19.1mm / 1.48kg

328 x 232.8 x 19.95mm / 1.75kg

Warna

Platinum Silver & Burgundy Red

Platinum Silver & Black

Harga

Bermula RM 2,869

Bermula RM 2,919


ASUS Umum Kemunculan ZenFone 3, ZenFone 3 Deluxe dan ZenFone 3 Ultra

Akhirnya penantian yang selama ini menjadi teka teki berhubung generasi terbaru ZenFone telah terjawab apabila ASUS telah mengumumkan kemunculan siri terbarunya iaitu ZenFone 3. Pengumuman yang baru sahaja dibuat dalam acara tahunan Computex 2016 yang sedang berlangsung ini sememangnya mendapat perhatian ramai kerana bukan satu model yang diperkenalkan tetapi tiga iaitu ZenFone 3, ZenFone 3 Deluxe dan juga ZenFone 3 Ultra.Pengenalan tiga model berbeza ini sudah tentunya mampu memenuhi permintaan pengguna yang inginkan sebuah peranti dengan sokongan saiz paparan skrin yang berbeza. Lebih istimewa, ZenFone 3 juga kini tampil lebih premium dengan penggunaan kerangka yang diperbuat daripada logam.

Buat pertama kalinya, ASUS nampaknya tidak lagi menggunakan cip pemproses Intel pada ZenFone 3, sebaliknya ia telah menggantikannya dengan cip pemproses yang lebih popular dan digemari oleh pengguna iaitu Qualcomm Snapdragon. Bahkan bagi mengikuti trend semasa pasaran, siri ZenFone terbaru ini juga telah didatangkan dengan ciri-ciri baharu menarik seperti kamera dengan sokongan teknologi penstabilan imej OIS (4-axis), sensor pengimbas cap jari, teknologi pengecas pantas dan juga port terbaru USB Type-C.

Sebagaimana yang kita ketahui, sebelum ini ASUS sememangnya terkenal dengan penghasilan peranti mampu milik yang menawarkan sokongan spesifikasi yang terbaik di dalam kelasnya. Tetapi kemunculan siri ZenFone 3 nampaknya telah merubah persepsi tersebut memandangkan harga jualannya yang boleh dilihat agak tinggi berbanding generasi sebelumnya.Pada majlis pelancaran itu, ASUS telah mengumumkan ZenFone 3 akan dijual pada harga bermula pada USD249 (kira-kira RM1,026) untuk model 32GB/3GB, manakala ZenFone 3 Ultra pula akan mula dijual pada harga USD479 (kira-kira RM1,974) untuk model 64GB/4GB, dan ZenFone 3 Deluxe pada harga USD499 (kira-kira RM2,056) untuk model 64GB/6GB.


Pelan Baharu Celcom Mega™ – Tawarkan Pilihan Data Tanpa Had Atau Kelajuan Terpantas! Lebihan Kuota Internet Dapat Menukar Ganjaran Tunai Di Boost!

Celcom hari ini telah melancarkan pelan pascabayar inovatif terbaru, iaitu MEGA™ yang merupakan pelan pascabayar pertama di Malaysia menawarkan pengguna fleksibiliti untuk memilih pengalaman Internet berdasarkan pilihan penggunaan data, sama ada akses kepada kuota Internet tanpa had atau kelajuan Internet terpantas, melalui rangkaian terluas negara.

Pelan pascabayar Celcom MEGA™ juga menawarkan nilai tambah atau Add-ons yang menarik demi melengkapkan pelbagai gaya hidup digital pengguna.

Untuk maklumat lanjut, sila layari Celcom.


Spesifikasi Samsung Galaxy J5 Prime (2017) Kini Tertiris

Selepas lebih kurang setahun model pertama Samsung Galaxy J5 Prime diperkenalkan di pasaran, kemunculan generasi kedua model tersebut iaitu Samsung Galaxy J5 Prime (2017) telah disahkan bakal dilancarkan tidak lama lagi. Ini telah disahkan selepas spesifikasi model itu telah tertiris di FCC dengan menggunakan nombor model SM-G571F.

Berdasarkan dokumentasi yang tertiris di Internet itu, Samsung Galaxy J5 Prime (2017) menampilkan sokongan paparan skrin IPS LCD berukuran 5.0 inci dengan resolusi 720 x 1280 piksel. Ia juga bakal dioperasikan oleh Android 7.1.1 Nougat, dikuasakan dengan pemproses empat teras Exynos 7570 berkelajuan 1.4 GHz, memori dalaman sebesar 16GB dan juga RAM berkapasiti 3GB.

Samsung Galaxy J5 Prime (2017) ini juga menyokong kamera utama beresolusi 13 Megapiksel, serta 8 Megapiksel untuk kamera swafoto. Dengan dimensi kerangka berukuran 142.7 x 69.6 x 8.1mm, ia telah menerima pek bateri sebesar 2500 mAh. Sungguhpun begitu, buat masa ini tiada sebarang maklumat berkaitan harga dan juga tarikh rasmi ketersediaan model ini untuk pasaran tempatan dan juga global.


Doosan Robotics Perkenal Pakej ROS Pertama Industri Sokong ROS 2 Foxy Fitzroy

SEOUL, Korea Selatan, 23 April 2021 /PRNewswire/ — Doosan Robotics Inc. mengumumkan pelancaran pakej Doosan ROS 2, yang serasi dengan ROS 2 Foxy Fitzroy terkini. Melancarkan pakej ini pada awal tahun 2021, Doosan Robotics memantapkan kedudukannya sebagai yang pertama mengendalikan robot kolaboratif yang dipacu oleh versi terbaharu ROS 2.

Doosan Robotics

Doosan Robotics secara strategik mereka bentuk pakej ROS 2 Foxy bagi memberi kemudahan dan kebolehcapaian. Memandangkan pakej ini serasi dengan Doosan Robot Language (DRL), pengendali robot Doosan yang hanya mempunyai pengetahuan ROS standard dapat mencipta aplikasi robotik pintar dengan mudah. Pakej ini dijangka mempercepatkan pembangunan aplikasi robot dalam pelbagai bidang termasuk pencengkam, integrasi robot bergerak dan kawalan berbilang robot di samping kawalan sedia ada. Syarikat ini merancang untuk menyokong ROS 2 pada pelbagai platform seperti Windows dan Amazon AWS RoboMakers bermula dari separuh kedua tahun 2021 dan menjangkakan lebih banyak aplikasi robot yang menggabungkan awan dan AI akan digunakan.

Bagi membiasakan pengguna dengan ROS 2 dan mendedahkan ciri-ciri baharunya kepada pengendali, syarikat ini akan membekalkan pakej tutorial untuk menghasilkan fungsi-fungsi robot melalui laman web sokongan rakan kongsinya, Doosan Robot LAB. Tutorial video pada aplikasi ROS akan turut disediakan di laman web ini.

Doosan Robotics telah menyokong ROS Kinetic serta ROS Melodic sejak tahun 2019 dan selain itu mengedarkan pakej ROS Noetic pada bulan Mac tahun ini. Sehingga kini, Doosan Robotics secara rasmi menyokong empat versi ROS.

“Bagi memenuhi trend robot menggunakan ROS yang semakin berkembang, Doosan Robotics membangunkan pakej ROS 2 Foxy bagi membolehkan lebih ramai pelanggan tempatan dan global membina aplikasi robot dengan mudah dan dengan kelajuan yang lebih pantas,” kata Ketua Pegawai Eksekutif Doosan Robotics Chae Dong-hwi. “Kami akan terus meningkatkan fungsi ROS 2 dan menambah baik kebolehcapaiannya untuk pelanggan kami dan dalam masa yang sama memperluaskan bidang sokongan,” kata beliau.

Sementara itu, Doosan Robotics akan mengambil bahagian dalam Hannover Messe 2021 Digital, salah satu pameran perdagangan terbesar di dunia antara 12 – 16 April 2021.

Latar Belakang Doosan Robotics

Doosan Robotics, ditubuhkan pada tahun 2015 oleh Doosan Group, mencipta teknologi untuk generasi pembuatan yang seterusnya. Ditubuhkan pada tahun 1896, Doosan Group ialah salah sebuah syarikat paling lama bertapak dan terbesar di Korea Selatan, mengkhusus dalam jentera, kejuruteraan kilang dan bahan komponen. Kumpulan ini mempunyai 25 rakan gabungan dan 114 entiti global di seluruh dunia, menjana pendapatan sebanyak USD 15 bilion pada tahun 2020. Maklumat lanjut mengenai Doosan Robotics disediakan di https://www.doosanrobotics.com/en/.

Keywords: Computer Hardware Computer/Electronics Nanotechnology New products/services

Source: PRNEWSWIRE


Microsoft Menjual Lesen Perisian Kepada Xiaomi

Hari ini Microsoft telah menjual kira-kira 1,500 paten perisian mereka kepada syarikat Xiaomi yang dikatakan bakal menyaksikan kerjasama jangka panjang antara kedua-dua syarikat tersebut. Perjanjian tersebut juga membolehkan Xiaomi menggunakan perisian Microsoft di dalam peranti mereka sebagai perisian siap terbina.

Berdasarkan perkembangan ini, Xiaomi bakal menerima kelebihan dari segi pertandingan perisian kerana Microsoft sememangnya mempunyai reputasi yang sangat baik sebagai pengeluar perisian produktiviti seperti Office, selain itu aplikasi Skype juga mempunyai pengguna yang ramai.

Sameer Singh, seorang penganalisis pasaran di UK menjangkakan bahawa langkah yang diambil kedua-dua syarikat akan membawa impak yang besar kepada jenama Xiaomi dalam pasaran Eropah. Dijangkakan bahawa kerjasama ini akan membuka mata pasaran terhadap produk yang ditawarkan oleh Xiaomi.


iQOO 3 Muncul Lagi? Bakal Sokong Penyimpanan Berasaskan UFS 3.1?

Sebelum ini kami pernah berkongi satu artikel mengenai iQOO 3 yang dikatakan bakal muncul bulan ini. Sedikit demi sedikit spesifikasi mengenainya dikongsi dan terbaru, ia dikatakan mungkin menyertakan sokongan penyimpanan berasaskan UFS 3.1. Ia didedahkan menerusi sebuah posting yang kini tersebar meluas.

Di samping itu, terdapat juga sumber mengatakan iQOO 3 telah muncul di pangkalan TEENA dengan kod model V1955A dan spesifikasi penuh. Penyenaraian mendedahkan iQOO 3 bakal membawakan paparan bersaiz 6.44″ FHD+ AMOLED bersama persediaan pengimbas cap jari pada skrin.

Ia juga mungkin dibina dengan rekaan berlubang pada paparan hadapan dan kamera hadapan sebesar 16MP. Selain itu, ia juga mungkin menyokong kamera belakang 64MP.  Pun begitu, maklumat tertiris masih lagi rumors dan kita tunggu kemunculan rasmi kelak!


Qualcomm Memperkenalkan Snapdragon 636 Dengan Sokongan Quick Charge 4.0

Qualcomm selaku peneraju cip pemproses yang terkenal dunia hari ini memperkenalkan cip terbaru mereka iaitu Snapdragon 636. Cip dengan saiz 14nm FinFET ia dibina berasaskan cip Snapdragon 630 yang diperkenalkan pada Mei lalu.

Ciri yang turut diperkenalkan ialah sokongan pengecasan pantas Quick Charge 4.0 bersama sokongan resolusi paparan sehingga FHD+ 2160 x 1080p. Cip ini dipadatkan dengan CPU Kryo lapan-teras dengan kelajuan mencecah 1.8GHz. Ia juga menawarkan prestasi 40% lebih tinggi berbanding Snapdragon 630 yang lalu.

Sistem grafik pula diperhebatkan dengan Adreno 509 mampu memberikan kuasa ekstra sebanyak 10% meninggalkan Adreno 508 yang sedia ada. Selain itu, Snapdragon 636 boleh menampung pemprosesan imej dari sensor kamera 24 Megapiksel atau dua sensor 16 Megapiksel. Sementara, rakaman video pula tiada masalah dengan kualiti sehingga 4K 30fps.

Sambungan rangkaian untuk set cip ini menyediakan modem LTE X12 yang membolehkan proses muat turun mencecah 600Mbps di samping menyokong dwi-SIM 4G LTE untuk panggilan telefon.

Qualcomm dijangka akan memasarkannya Snapdragon 636 sekitar November ini dan anda mungkin melihatnya di peranti pintar seawal tahun hadapan.


Membayar Saman Secara Online Dapat Diskaun 50%, Mulai 18 Jan ~ 1 Feb – Tawaran Dari PDRM

Polis Diraja Malaysia (PDRM) telah mengumumkan pemberian diskaun sebanyak 50% bagi pembayaran saman trafik secara online bermula 18 Jan hingga 1 Feb 2020.

Bermakna anda tidak perlu berbaris lama untuk membuat bayaran dan pembayaan secara online ini boleh dilakukan melalui Myeg dan Rilex.com.

**Bagi pengguna yang pertama kali memggunakan Myeg atau Rilek.com, harus membuat pendaftaran dahulu.

Laman rasmi Myeg: www.myeg.com.my

Laman rasmi Rilek.com: www.rilek.com.my


Memang Tidak Akan Menyesal Beli Peranti Eksklusif OPPO A95!!!

Kadang-kala korang mesti tertanya-tanya adakah korang membuat keputusan yag betul ketika membeli telefon pintar yang baharu sehingga membuatkan korang rasa menyesal selepas membelinya. Tapi ini ada berita baik sebab apabila korang beli telefon OPPO A95 ini, pastinya korang tidak akan menyesal. Nak tahu kenapa? Meh min kongsikan!!!

Nak tahu tak OPPO A95 ni hadir dengan berat yang sangat ringgan 175 g dan hanya 7.95 mm nipis. Dengan skrin berlubang  AMOLED FHD+ 6.43 inci Warna yang dihadirkan juga sangat cantik apabila ia disertakan dengan Ini warna Glowing Rainbow Silver.

Bukan itu sahaja tau, ia jugak turut disertakan dengan beberapa ciri khas yang mana ia disertakan dengan Anti Dust dan cap jari juga tidak akan kelihatan kerna material yang digunakan pada panel belakang sangat eksklusif dan pada harga yang sangat berpatutan yang tak menyesal kalau beli tau!!

Sungguhpun ia bukan dalam kategori kayangan, tetapi, kuasa dalamannya tidak dapat dinafikan lagi apabila ia dihadirkan dengan SnapdragonTM 662 dan konfigurasi 8GB RAM + 128GB ROM yang besar yang pastinya buat performance jadi lebih smooth. Ini ada satu lagi sebab kenapa O{PPO A95 ini berbaloi apabila ia hadir dengan Teknologi Pengembangan RAM OPPO turut hadir pada A95. Dengan Pengembangan RAM, jika telefon kehabisan ruang RAM yang boleh digunakan, pengguna boleh memilih untuk menukar sebahagian daripada ROM yang tersedia kepada RAM maya untuk memastikan telefon beroperasi dengan lancar yang mana ia mampu prestasi improve data reading

Yang berbaloi mengenai peranti ini adalah ia turut hadir dengan keupayaan gaming yang sangat baik tau!!! Dihadirkan dengan Teknologi Hyper Boost OPPO yang dipatenkan memastikan kadar bingkai yang lebih stabil semasa permainan, dengan penggunaan kuasa yang lebih sedikit dan kawalan suhu yang lebih baik. Tak cukup dengan itu, ia turut dihadirkan dengan Hyper Boost yang meningkatkan sentuhan dan responsif dalam permainan sambil mengurangkan ketinggalan, meningkatkan kadar bingkai dan menambah baik masa pemuatan, memberikan anda pengalaman permainan terbaik pada OPPO A95.

Berbaloi sememangnya berbaloi apabila ia turut dihadirkan dengan Game Space membolehkan sistem mengoptimumkan prestasi dengan meningkatkan kelajuan rangkaian dan meningkatkan penggunaan memori semasa bermain. Game Assistant serba baharu dengan reka letak halaman yang dikemas kini daripada bar sisi skrin untuk memantau persekitaran permainan dan banyak lagi. Sememangnya enak ketika anda bermain game menggunakan peranti ini dan pastinya tidak menyesal tau!!!

Bab yang ni pasti korang tidak akan rasa menyesal laa apabila peranti ini hadir dengan keupayaan kamera 48MP + 2MP + 2MP bagi kamera belakang dan 16 MP bagi kamera hadapan. Kualiti gambar pastinya bukan kaleng-kaleng guys. Perincian warna ia dihadirkan pasti membuatkan korang terkesima melihatnya.

AI Beautification memberikan kesan kecantikan kulit yang lebih tepat dan pelbagai berdasarkan persekitaran ambien. Ciri Tona Kulit Pintar OPPO juga menambah kesan pelicinan dan pencerahan yang disesuaikan dengan pilihan individu. Dengan Front Night mode, anda masih boleh menangkap imej yang sangat jelas daripada kamera hadapan walaupun dalam persekitaran gelap. Imej yang terhasil sangat tajam terutamanya warna yang dihasilkan sangat baik dan jelas.

Jadi berbaloi kan beli telefon OPPO A95 ini tau. Bagi yang nak beli, ini ada promosi menarik buat anda.

20 November hingga 14 Disember 2021

Promosi PWP, pelanggan yang membeli add-on OPPO A95 RM1 boleh mendapatkan EncoBuds bernilai RM159 Saluran Tersedia: My OPPO Space, Kedai Jenama OPPO, Kedai Dalam Talian Rasmi OPPO, Peniaga Sah OPPO, Kedai Dalam Talian Sah OPPO, Rakan Kongsi Kedai Rangkaian, rakan kongsi telco dan rakan kongsi E-comm seperti Shopee dan Lazada

20 November hingga 14 Januari 2022

Keistimewaan Eksklusif Ahli OPPO Saya

Ahli Aplikasi OPPO saya boleh mendapatkan baucar minuman Starbucks beli 1 percuma 1 buatan tangan percuma bersaiz Grande & sarung telefon peribadi terhad bernilai RM99

20 November hingga 30 November

Promosi PWP

Promosi Eksklusif OPPO Brand Store, tambah RM95 boleh dapat OPPO Band bernilai RM159

Beli dalam talian, ambil di mana-mana OPPO Brand Store. Dapatkan jaminan lanjutan 6 bulan bernilai RM49.90.

20 November sahaja

Hadiah bernilai sehingga RM70,000, OPPO Powerbank dan banyak lagi hadiah untuk direbut di jerayawara OPPO A95 yang terletak di Mid Valley

100 pelanggan pertama yang membeli OPPO A95 mereka di jerayawara Mid Valley layak menerima Bank Kuasa Caj Flash VOOC OPPO bernilai RM229 dan menyertai peraduan interaktif mereka dan memenangi lebih banyak ganjaran.

Klik link berikut bagi maklumat alnjut:

Purchase link:


Kemas Kini Android Nougat Untuk Peranti Sony Dilancarkan Semula

Bulan lalu kami ada melaporkan Sony telah menangguhkan pelancaran Android Nougat untuk peranti Xperia Z5, kini berita baik untuk pemilik model Xperia Z5 dan beberapa model lain dari Sony! Nampaknya Sony sudah memulakan semula pelancaran kemas kini Android Nougat tersebut.

Menurut Xperia Blog melaporkan bahawa Sony kini melepaskan kemas kini Nougat untuk Xperia Z3 +, Xperia Z5, dan tablet Xperia Z4. Sebelum ini, Sony menangguhkan edaran kemas kini kerana beberapa pengguna melaporkan masalah setelah mereka memasang kemas kini tersebut. Sony dengan pantasnya menghentikan kemas kini tersebut dan memperbaiki masalah yang dilaporkan, sekarang kemas kini Android Nougat sudah sedia digunakan.


Huawei Membuka Kedai Flagship Terbesar di Pavilion

Huawei sekali lagi meletakkan fokusnya kepada Malaysia dengan membuka kedai flagship yang pertama di Rantau Pasifik Selatan, bertempat di Pavilion Elite Kuala Lumpur. Malaysia telah dikenal pasti sebagai salah satu daripada pasaran utama di rantau ini yang semakin berkembang, sekali gus mengukuhkan kedudukannya sebagai jenama telefon pintar yang kedua paling digemari oleh pengguna Malaysia.

Kedai flagship ini mempunyai keluasan sehingga 4476 kaki persegi, menjadikannya sebagai pusat sehenti yang menyediakan pelbagai perkhidmatan termasuk penjualan peranti, servis pembaikan serta sokongan khidmat kepada pelanggan Huawei.


Adakah Kita Akan Dapat Melihat Kereta Jenama Apple Tidak Lama Lagi?

Apple Inc telah pun mendaftarkan nama domain apple.car, apple.cars dan apple.auto yang diletakkan di bawah industri automotif. Berita yang dikeluarkan Who.is, iaitu pembekal informasi domain telah menguatkan lagi desas desus sebelum ini yang Apple bercadang untuk membina sebuah automobil.

Namun terdapat beberapa individu menyatakan Apple juga berkemungkinan besar hanya berminat dalam menghasilkan peranti teknologi untuk kereta seperti teknologi paparan, informasi dan lain-lain. Apa yang pasti tidak lama lagi kita akan melihat jenama Apple apabila kita memandu kerana nampaknya Apple serius dalam industri setelah mereka giat merekrut pakar dari Ford dan Mercedez-Benz.


HONOR Band 4 & HONOR Band 4 Running – Harga Bermula RM79

Seiring dengan pelancaran HONOR 10 Lite di pasaran tempatan sebentar tadi, HONOR turut memperkenalkan gelang tangan pintar terbaru mereka iaitu HONOR Band 4. Gelang tangan pintar ini juga hadir dengan versi Honor Band 4 Running.

Anda boleh baca info Band 4 dan Band 4 Running Edition di sini.

HONOR Band 4 Bakal Masuk Ke Pasaran Tempatan Pada Januari Depan

Gelang tangan pintar ini ditawarkan pada harga mampu milik iaitu RM149 untuk versi Band 4, manakala harga RM79 untuk versi Band 4 Running Edition. Ketersedian bermula esok (09 Jan) jam 10 pagi di HiHonor.


HONOR 30 Lite Kini Rasmi – Dijual Pada Harga Bermula Dari Kira-Kira RM1031!!

HONOR terus mengorak langkah dengan turut memperkenalkan satu lagi peranti terbahrunya yang dikenali sebagai HONOR 30 Lite Yang mana ia dijual pada harga RMB1,700 iaitu kira-kira RM1031.

Peranti ini dihadirkan dengan skrin yang sedikit becil berbanding HONOR X10 Max yang mana ia hadir dengan 6.5″ LCD FHD+. Menariknya, ia dihadirkan dengan kadar segar semula sebanyak 90Hz.

Dari aspek kuasa dalaman pula, ia tampil dengan pemproses MediaTek Dimensity 800 dan dipadankan dengan RAM sehingga 8GB dan storan sebesar sehingga 128GB.

Dari aspek kamera pula, ia dihadirkan dengan sistem 3 kamera bagi kamera belakang iaitu 48MP + 8Mp + 2MP. Manakala bagi kamera hadapan pula, ia hadir dengan 16MP.

Kapasiti bateri juga boleh tahan apabila ia dihadirkan engan 4000mAh. Ia juga tampil dengan sokongan 5G.


Dapatkan Baucer Shopee & Banyak Lagi Percuma Pada OPPO Member’s Day

Sempena sambutan ‘OPPO Member’s Day’ yang bakal berlangsung pada 18 Mac 2018 ini, semua ahli O-Fans boleh menebus pelbagai hadiah menarik khas untuk anda!

Pelbagai hadiah ditawarkan seperti baucer KFC, baucer Shopee, tiket wayang, barangan Ollie dan pelbagai lagi yang boleh ditebus di Kedai Konsep OPPO. Di samping itu, pelanggan yang membeli OPPO F5 pada hari tersebut juga akan mendapat mata ganjaran berganda.

Bukan itu sahaja, ahli O-Fans boleh melawat kedai-kedai Konsep bermula 10 Mac 2018 untuk memastikan hadiah tersebut sudah tersedia. Tetapi, semua hadiah hanya boleh ditebus pada hari OPPO Members Day sahaja. Untuk maklumat lanjut anda boleh layari Facebook OPPO Malaysia.


Redmi Note 7 Bakal Mendarat Di Malaysia Pada 19 Mac 2019

Sebelum ini kami pernah berkongsi artikel mengenai Redmi Note 7 dilihat telah memasuki pangkalan data SIRIM dan bermakna bahawa Redmi juga bakal melancarkannya di pasaran tempatan.

Ekoran keterujaan itu, Redmi hari ini menyampaikan berita baik dengan mengumumkan bahawa peranti tersebut bakal tiba secara rasmi di Malaysia pada 19 Mac ini! Perkara itu juga didedahkan menerusi Facebook rasmi mereka sebentar tadi.

Seperti telah diketahui, Redmi Note 7 menggunakan cip pemproses Snapdragon 660 sebagai tunjang utama, MIUI 10 berasaskan Android 9.0 Pie, bateri 4000 mAh bersama Quick Charge 4.0 dan keupayaan kamera utama 48MP.


LG G7 ThinQ Dilancarkan – Kamera AI Dengan Lensa Sudut Lebar, Butang Khas Google Assistant

Akhir-akhir ini kita sedia maklum LG sering menggunakan nama ThinQ dalam produk-produk keluarannya. LG tidak mengecualikan nama itu termasuklah menggunakannya pada telefon pintar mereka. Baru-baru ini LG G7 ThinQ telah dilancarkan secara rasmi.

LG G7 ThinQ didatangkan dengan skrin bersaiz 6.1-inci IPS LCD QHD+ beresolusi 3120 x 1440 piksel. Disertakan takuk kecil di bahagian atas, skrin ini boleh dikatakan seiras pesaingnya, Huawei P20 Pro. Apa yang menjadi kelebihan pada paparan peranti LG ini ialah ia hadir dengan fungsi keterangan luar biasa mencecah 1000nits apabila pengguna mengaktifkannya, selain ciri penyembunyian takuk boleh kustom juga diberikan.

Dikuasakan cip pemproses Qualcomm Snapdragon 845 dan Android 8.0 Oreo, LG G7 ThinkQ juga dilengkapi memori RAM 4GB dan 64GB storan. Dibina dengan tubuh badan gelas, ia turut menyediakan slot kad microSD dan fungsi pengecasan pantas tanpa wayar. Bagi menambahkan pengalaman pengguna, satu butang fizikal khas Google Assistant diletakkan di sebelah kiri sisi kerangka.

Jabatan kamera dibekalkan dengan sistem dwi kamera utama 16 + 16 Megapiksel yang salah satunya menawarkan lensa sudut lebar dengan bantuan penggambaran AI (kecerdasan-buatan). Fungsi pintar ini membolehkan kamera mengenal pasti objek dan persekitaran untuk memproses imej yang terbaik – lebih kurang seperti peranti Huawei P20 Series. Kamera depan dimuatkan dengan sensor 8 Megapiksel yang terletak di bahagian takuk skrin.

LG G7 ThinQ mendapat pengiktirafan kalis air dan debu IP68 dan dijana bateri berkapasiti 3,000mAh. Walaupun bateri yang digunakan agak kecil untuk skrin yang besar, bateri boleh dicas menerusi fungsi pengecasan pantas Quick Charge 4.0. Pada bahagian audio, peranti ini dilengkapi satu speaker di bawah sahaja, dalam masa sama prestasi juga telah ditingkatkan kepada 40% daripada model yang terdahulu.

LG G7 ThinQ dikeluarkan dalam pilihan warna New Platinum Grey, New Moroccan Blue, Rasberry Rose, dan New Aurora Black. Tiada pengumuman harga dibuat setakat ini.


Pengeluaran Mi Band 6 Telah Melebihi 1 Juta Di Peringkat Global!

Pengasas Xiaomi Lei Jun baru sahaja mengumumkan bahawa penghantaran global Xiaomi Mi Band 6 telah melebihi 1 juta.

Pada persidangan musim bunga pada akhir bulan Mac, Xiaomi secara rasmi melancarkan generasi keenam Mi Band, Mi Band 6. Band ini mula dijual pada 2 April. Dalam masa kurang dari sebulan, jumlah penjualan melebihi 1 juta.

Untuk pertama kalinya, Mi Band 6 menggunakan teknologi pemotongan berbentuk khas pada gelang. Ia dilengkapi dengan landasan layar penuh AMOLED 1.56 inci, dengan peningkatan 50% kawasan paparan, 326 PPI, dan paparan warna dinamik. Reka bentuk skrin trek juga membatalkan butang sentuhan fizikal yang asli dan memperkenalkan operasi isyarat baru.

Mi Band 6 mempunyai fungsi pemantauan saturasi oksigen darah baru, yang juga dapat dihidupkan pada waktu malam. Mi Band 6 mempunyai biosensor PPG berprestasi tinggi yang terpasang, yang mengurangkan gangguan pergerakan tidak teratur.

Ia dapat dikira mengikut undang-undang perubahan kebolehubahan denyut jantung dan maklumat pernafasan semasa tidur dan memberikan laporan analisis. Dari segi pemantauan denyut jantung, Mi Band 6 menambahkan peringatan degupan jantung yang tidak normal. Mi Band 6 juga menyediakan fungsi pemantauan kesihatan seperti kesihatan wanita, penilaian tekanan, panduan latihan pernafasan, dan sistem penilaian kesihatan multi-dimensi.